Iqbal Zulkefli Beli Kediaman Lebih Besar Di Mont Kiara, Rancang Nak Ramai Orang Datang Rumah?

Nama Ahmad Iqbal Zulkefli bukanlah asing lagi kerana sering terpalit dengan pelbagai kontroversi yang mengundang reaksi negatif daripada warga netizen. Sehingga kini, Ahmad Iqbal Zulkefli masih meraih perhatian yang negatif daripada netizen walaupun tidak terlibat dengan apa-apa kontroversi.

Menerusi ciapan Insta Story yang dikongsikan oleh Iqbal, dia mengumumkan bahawa telah membeli sebuah rumah semi-D di Mont Kiara dan akan mula menetap di sana bulan September ini. Iqbal juga memaklumkan yang dia akan menjual barang-barang dan pakaian yang tidak digunakan lagi dengan harga yang murah.

Iqbal juga menyatakan sebab kenapa dia membeli rumah yang besar di ruangan Insta Story. Menurutnya, dia membeli rumah yang baru kerana dia mempunyai barang yang terlalu banyak dan ingin meraikan kedatangan orang yang berkunjung ke rumahnya.

Dia juga menyatakan bahawa untuk diri sendiri bahagia, dia perlulah berkongsi rezeki dan membahagiakan orang lain juga dan membuka peluang bisnes agar orang ramai mampu mengikut jejaknya.

Bagi yang tidak kenal, Ahmad Iqbal Zulkefli merupakan seorang penyanyi dan personaliti lokal yang terkenal dengan lagunya, Hujan. Sebelum ini, Iqbal terlibat dengan pelbagai isu sebagai pembantu peribadi usahawan terkenal, Dato Seri Vida.


Pandora Tampilkan Koleksi Musim Panas Penuh Kesegaran & Memukau

Pandora Malaysia telah memperkenalkan koleksi musim panas, Summer Collection 2022 pada 15 Jun di The Rabbit Hole, Kuala Lumpur.

Acara tersebut dianjurkan oleh Pengerusi Eksekutif Habib Group & Pandora Malaysia dan Brunei Darussalam, Datuk Seri Meer Habib bersama isteri beliau, Datin Sri Zarida Noordin selaku Pengarah Eksekutif Habib Group dan Pengarah Urusan Pandora Malaysia & Brunei Darussalam.

Menariknya tentang koleksi berkenaan, ia melambangkan keunikan beberapa hidupan laut. Selain itu, koleksi ‘charms’ juga hadir dengan bentuk buah-buahan yang memercikkan aura kesegaran ketika musim panas.

“Koleksi ini menampilkan keindahan dan keunikan beberapa hidupan di lautan. Kalau anda lihat selain itu, ‘charms’ buah-buahan juga membangkitkan kesegaran dan energi di musim panas,” kata Pengurus Pemasaran Pandora Malaysia, Satvinder Kaur di acara itu.

Untuk makluman, koleksi musim panas itu terdiri daripada dua koleksi utama iaitu Pandora Moments dan Pandora ME. Untuk Pandora Moments, rekaan berinspirasikan lautan dan musim panas menampilkan ‘charms’ Lemon Slice Sparkling Fruit Dangle, Murano Glass Pink Sea Turtle, Murano Glass Bubble Tea Dangle dan Chameleon Dangle Charm yang berubah warna mengikut suhu persekitaran. You’ve got to see the magic!

Seterusnya tentang koleksi Pandora ME pula, ia diinspirasikan daripada festival, muzik, tenaga dan warna-warna terang lagi menawan. Mencampur aduk pengaruh era 60’an dan 70’an, koleksi Pandora ME Sun Power Medallion dan Pandora ME Rainbow Hear of Freedom Medallion telah direka dengan penuh keunikan dan pastinya sesuai digayakan mengikut trend masa kini.

Acara pada petang itu juga diteruskan dengan sesi melukis dan para tetamu juga berpeluang untuk memilih gelang dan ‘charms’ yang bersesuaian dengan gaya serta citarasa masing-masing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Setelah Dibebaskan Tahanan Reman Selama Tiga Hari, Sharnaaz Ahmad Titip Ucapan Buat Pihak Polis

Pelakon, Sharnaaz Ahmad sebelum ini telah ditahan reman selama tiga hari dari Sabtu hingga Isnin selepas disyaki menumbuk dan menendang seseorang lelaki di sebuah kondominium di Segambut.

Menerusi video yang dimuatnaik di Instagram, selepas dibebaskan dengan jaminan polis di ibu Pejabat Polis Daerah Sentul, Kuala Lumpur, Sharnaaz dilihat sedang memeluk anak lelakinya, Jebat Jayden.

“I’m ok. InsyaAllah. Baba loves you so much.”-Kapsyen Sharnaaz di Instagram

A post shared by Sharnaaz Ahmad Basir Ahmad ™ (@sharnaazahmad)

Tambahnya lagi, dia turut menitipkan ucapan buat pihak polis daerah Sentul yang telah menjaganya dengan baik dan telus.

“Terima kasih buat semua anggota yang berurusan dan menjaga aku dengan baik dan telus. Aku sedih berpisah dengan orang yang sentiasa menjaga dan mendidik aku di sana. Terima kasih Tuan Tuan. Anda tahu siapa anda.”-Kata Sharnaaz Ahmad

Memetik laporan Berita Harian, baru-baru ini seorang pelakon sensasi telah ditahan reman selama tiga hari bermula 18 Jun selepas disyaki menumbuk dan menendang seorang lelaki di sebuah kondominium di Segambut.


[VIDEO] Program Tilawah Al-Quran Diakhiri Dengan Joget Lambak? Netizen Jadi Bingung

Siapa yang tak terkejut selepas melihat video sebegini? Dari sebuah Program tilawah Al-Quran berubah menjadi acara joget lambak? Begitulah yang terjadi dalam Program tilawah Al-Quran yang sepatutnya al-Quran dibaca beramai-ramai secara bergilir-gilir tetapi diakhiri dengan acara yang tak sepatutmya.

Kami difahamkan dia berlaku di negara jiran bukannya di Malaysia yang dikongsikan oleh individu bernama Abdul Nursalam di laman Facebooknya.

“Maksiat terbuka ini berlaku dalam majlis penutup Musabaqah Tilawah Al-Quran di sebuah negeri di negara jiran. Semua berkopiah bertudung. Program baca Al-Quran, tapi ditutup dengan lagu Bara Bara Bere Bere. Umat makin tenat… Bala kalau turun, semua akan kena.

Di sana ada ramai orang-orang soleh. Makin berat kerja dakwah yang mereka kena buat. Semoga Allah sentiasa beri kekuatan kepada kita untuk sentiasa mengatakan benar jika ia sebuah kebenaran. Salah jika ia sebuah kesalahan. Ya Allah, berikan kami dan mereka hidayah-MU.”- tulisnya di Facebook.

Dalam video tersebut dapat dilihat, aksi sekumpulan tetamu yang menyertai perogram tersebut sedang berjoget dengan rancak, sambil berlatarbelakangkan lagu C’est La Vie nyanyian penyanyi Algeria, Khaled yang dipasang dengan kuat.

Sudah semestinya, di ruangan komen dibanjiri kecaman dari netizen yang meluahkan rasa marah dan bimbang dengan kejadiaan seperti ini. Ruangan komen hantaran tersebut dipenuhi dengan doa agar perkara seperti itu tidak berulang lagi dan semoga mereka diberikan hidayah

Malah ada yang beranggapan perkara sebegini sudah biasa berlaku di Indonesia.

Apa-apa pun, kami di MURAI MY berdoa agar perkara seperti itu tidak berulang lagi dan semoga mereka diberikan hidayah


“Dia Cuba Membunuh!!” – Raja Ilya Kecam Tindakan Lelaki Baling Batu Pada Kucing

Tular di media sosial baru-baru ini dimana video seorang individu tidak berhati perut membaling batu pada kucing menjadi perhatian orang ramai.

Hal ini tular menerusi muatnaik seorang pemilik di laman Facebook kelmarin, aksi individu kejam itu dirakam menerusi kamera litar tertutup milik sebuah kedai di Semeling, Sungai Petani, Kedah.

Berdasarkan perkongsian pemilik Facebook ini, individu tersebut dilihat seakan memberi makanan kepada kucing tersebut dan kemudiannya membaling batu pada kucing malang itu.

Isu ini juga menarik perhatian selebriti jelita, Raja Ilya, di mana dia mengecam perbuatan tidak berperikemanusiaan individu yang membaling batu pada kucing dalam video yang tular itu di Instagram menerusi coretannya.

“Pada awalnya dia bagi makan pada kucing kemudian dia cuba membunuh !!

Hari ni kucing, esok manusia dia buatnya.. Kadang-kadang terfikir apa dalam hati orang-orang macam ni? Apa yang tak puas hati. Apa yang buat dia orang ni jadi kejam. Apa yang buat dia orang ni jadi tak ada perasaan takut pada tuhan.

Apa yang mendorong dia orang ni buat benda macam ni? Dadah ke? Keluarga? Kawan-kawan? Tempat kerja? Pasangan?

Kenapa? Apa yang dia fikir masa dia baling batu bata atas kepala kucing tu?” Tulisnya

Melihat hantaran Raja Ilya di Instagram, ramai warganet membanjiri ruang komen dengan memberi pandangan mereka terhadap hal yang sedang tular pada ketika ini.

“Cara dia terseksa. Saya tak sanggup melihatnya”

“B*bi lah orang macam ni!!! Eeh.. Saya tak boleh seh!”

“Tak guna.. Dia pun akan kena yang sama juga kelak…!” komen warganet

“Matilah kau lepas ni. Ya Allah sampai nazak kucing tu”

“Menangis aku weh. Apa salah kucing tu. Di saat dia lapar dan mungkin dia bersyukur dan mendoakan kau yang bagi dia makan.. Aku nak mencarut dengan orang macam ni”

“Astaghfirullah al’ aazim.. Menggelupur kucing tu.. Apa lah salah kucing tu. Tangkap orang ni, buat macam mana dia buat pada kucing ni” komen mereka

Sekadar info, individu tersebut telah diberkas dan ditahan reman tiga hari bermula pada hari ini bagi membantu siasatan. Suspek direman dibawah Seksyen 428 Kanun Keseksaan terhadap haiwan.

Manakala kucing yang cedera parah di dalam video yang tular itu, difahamkan telah diselamatkan oleh Jabatan Perkhidmatan Veterinar Negeri Kedah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Lain Kali Komen Pakai Otak”- Damian Mikhail Tegur Lelaki Biadab Mohon Maaf Selepas Hina Arwah Adibah Noor

Komposer,penerbit lagu dan salah seorang ahli kumpulan V.E, Damian mikhail tampil memberikan teguran terhadap seorang lelaki yang sebelum pernah menghina kematian allahyarhamah Adibah Noor yang telah meninggal dunia akibat kanser ovari tahap empat.

Menerusi tangkap layar di Insta Stories, lelaki biadab yang dikenali sebagai Ibnu Ahmad Ar-Rayyan telah membuat permohonan maaf dan rasa kesal terhadap perbuatannya itu.

“Di sini saya ingin memohon jutaan ampun dan maaf kepada seluruh ahli keluarga almarhum Adibah Noor khususnya dan kepada semua rakyat Malaysia di atas komen saya di Harian Metro tempoh hari.

Saya akui perkara ini atas kejahilan saya sendiri dan saya amat kesal diatas kekhilafan saya. Saya berjanji tidak akan mengulangi lagi di masa hadapan, InsyaAllah.”-Kata Netizen

Tidak berdiam diri, Damian Mikhail memberikan teguran agar menggunakan akal dan fikiran sebelum memberikan sebarang komen dan menitipkan doa agar netizen itu benar-benar bertaubat di atas kesilapannya.

“Ok. Dia dah minta maaf. So saya akan turunkan post saya. Lain kali nak komen pakai otak ye. Mudah-mudahan betul-betul bertaubat dan dimaafkan Allah SWT dan keluarga arwah.”-Kata Damian

Sebelum ini, pernah tular komen biadap seorang netizen yang menghina kematian Allahyarhamah Adibah Noor dengan mempersoalkan arwah yang tidak menutup aurat.


‘Antara Rekod Peribadi’- Aznil Nawawi #Throwback Jumpa Kim Kardashian

Selebriti dan pengacara tersohor tanah air, Datuk Azil Nawawi atau lebih mesra disapa Pak Nil, memuatnaik satu perkongsian yang menarik perhatian ramai warganet di Instagram-nya hari ini.

Melihat hantaran yang dikongsikan selebriti verstail ini, Azil mendedahkan beliau tidak menyangka berpeluang bertemu dengan sosialit dan usahawan selebriti terkenal, Kim Kardashian pada tahun 2015.

Azil juga mendedahkan bahawa pengalaman menemubual sosialit dan selebriti jelita itu merupakan antara rekod peribadi yang tidak akan dilupakan beliau.

“Major throwback. Antara rekod peribadi.
Tak pernah terfikir yang #paknil akan dapat peluang macam ni!

Tak pernah terfikir yang @kimkardashian
can be so nice too!” Tulisnya

Muatnaik yang dikongsikan pengacara verstail terkenal ini mendapat pelbagai reaksi dan komen dari warganet, rata-rata ramai yang memuji Azil kerana berpeluang bertemu usahawan wanita jelita tersebut.

“Bertuahnya awak pak Nil !!”
“Kelas pak Nil”
“Mana jumpa Kim ni pak Nil” komen mereka

Dalam pada itu, ada juga yang memberi komen tentang ketinggian Kim Kardashian di mana mereka tidak menyangka bahawa usahawan selebriti tersebut sebenarnya agak rendah dan bukannya tinggi lampai seperti yang dibayangkan oleh orang ramai.

“Tak sangka juga yang Kim tu rendah dari pak Nil”
“Ingat Kim ni besar, rupanya kecil je”
“Kecil je dia.. Pak Nil lagi tinggi” komen warganet

Sekadar info, Datuk Aznil mendapat jemputan NBC Universal pada tahun 2015 untuk sidang media bagi memperkenalkan program-program musim baru.

Antara program yang diperkenalkan Azil adalah seperti “Keeping Up With The Kardashians”, “Fashion Police”, Live From The Red Carpet dan “Christina Milian Turned Up”.

Selain itu, beliau juga berpeluang menjadi hos bagi program E! News dan berpeluang mewawancara selebriti terkenal seperti Kim Kardashian, Giuliana Rancic serta berinteraksi bersama beberapa barisan hos terkemuka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Macam Satu Wake Up Call’- Norman Hakim Sebak Jumpa Bapa?

Satu muatnaik milik Norman Hakim di Instagram-nya mencuri perhatian lensa Murai MY dan juga warganet di media sosial. Bintang filem Tiga Janda Melawan Dunia ini memuatnaik video pendek bersama bapanya dengan coretan yang menyentuh perasaan.

Dalam hantaran yang dikongsikan Norman, dia mendedahkan ketika menjenguk ibu bapanya yang tinggal di Kuantan membuatkan aktor ini tersedar akan tentang tanggungjawabnya kepada ibu bapanya dari sudut emosi.

Kesedaran yang dialami, membuatkan Norman berasa sebak dan meluahkan rasa seperti seorang anak yang gagal kepada ibu bapanya.

“Saya perasan makin meningkat usia ayah mak kita, emosi dia orang makin sensitif. Lepas luang masa dengan mak kat bawah. Naik atas jumpa ayah pula. Saya bertolak lepas Zuhur dari KL, sampai dalam pukul 3.30 petang. Ayah tanya sampai bila tinggal dekat Kuantan ni?

Saya cakap lepas jamak Maghrib, nak kena gerak balik. Terus dia hela nafas panjang pasti pandang tempat lain. “Alamak aku ada buat salah ke?” cakap dalam hati. Pastu dia sambung “kenapa tak tinggal sampai esok?”.

Saya susun ayat terang satu persatu jelaskan esok anak sekolah kena siap-siapkan, pastu ada kerja kat pejabat, pastu ada latihan dan penggambaran dan lain-lain. Dia balas “ni depan mata tanggungjawab juga…. bla… bla…” Checmate.

Saya minta izin keluar kejap. Terpana akal dan hati. Tak tahu nak cakap apa. Macam satu wake up call. Tanggungjawab pada ayah mak bukan sekadar hantar duit belanja tiap-tiap bulan. Macam-macam benda main dalam kepala. Rasa gagal pun ada. Menggigil dan sebak jap.” Tulisnya

Dalam penulisan panjangnya, aktor ini mendedahkan bahawa dirinya diuji dengan keterbatasan masa untuk bersama dengan kedua orang tuanya. Pelakon ini menitipkan agar dapat dipermudahkan untuk selalu pulang menjenguk ibu bapanya.

“Setiap orang dalam hidup ni ada macam-macam ujian kan? Ujian saya, batas masa untuk lebih banyak masa dengan ayah dan mak.

Bahagian ni saya tak ada doa yang spesifik, hanya mohon Allah permudahkan untuk saya balik selalu. Bersyukur sangat perjalanan darat hanya 2 jam KL-Kuantan tak perlu nak rentas laut.” Coretnya

Melihat muatnaik yang dikongsikan Norman, ramai warganet memberi komen dan pandangan masing-masing berdasarkan perkongsiannya di Instagram.

“Ya.. Ayah atau mak kita bukan nak kan duit atau harta bila usia mereka dah senja. Mereka hanya nak masa kita ada dengan mereka..”

“Hargailah sementara masih ada ibu bapa” komen mereka

“Ya betul dan kita semua bertanggungjawab jaga mak ayah.”

“Semoga Allah permudahkan segala urusan abang Norman sekeluarga.. Dan semoga mak ayah sentiasa sihat walafiat dan dalam lindunganNya.. Ameen” komen mereka lagi

Apa yang dikongsikan Norman ini membuka mata semua bahawa sesibuk mana pun kita, cuba untuk luangkan lebih banyak masa bersama ibu bapa selagi hayat mereka masih ada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ismail Leon Persoal Di Mana Bapa, Ini Penjelasan Rihana Oksana Petra

Model sensasi dan bekas Ratu Cantik Rusia, Rihana Oksana Petra telah mendapat soalan yang tidak dijangka oleh anaknya iaitu Ismail Leon sempena Hari Bapa baru-baru ini.

Menerusi hantaran di instagram, Rihana menceritakan bahawa Leon bertanya dimanakah bapanya selama ini dan mengakui itu adalah soalan yang paling tidak selesa untuk dijawab.

“Sudah tiba masanya untuk soalan yang tidak selesa. Atau Hari Bapa tanpa bapa. Saya telah menanti soalan ini dan saya telah berkali-kali mencari jawapan.

Kebimbangan utama saya adalah untuk memberikan jawapan yang seimbang kepada Leo kerana hanya dia seorang kanak-kanak di tadika tanpa kehadiran bapa.”-Kongsi Rihana

Tambahnya lagi, dia turut menunjukkan peta di mana terletaknya London dan Malaysia. Malah Rihana turut menjelaskan bahawa bapa kepada anak lelakinya itu tinggal di Malaysia dan tidak dapat hadir.

“Saya cepat-cepat menunjukkan Leon peta di mana London dan di mana Malaysia, dan mengatakan bahawa bapanya tinggal di sana- jauh. Dia tidak boleh datang. “-Jelas Rihana

Bekas Ratu Cantik Rusia ini menceritakan bahawa anaknya turut bertanya mengapa bapanya tidak pernah menghubunginya selama ini.

“Tetapi kemudian, Leon bertanya- kenapa dia tidak menghubungi saya?. Saya terpaksa keluar dan memberitahu bahawa telefon tidak diangkat di sana, keana belum ada 5G di sana…Jadi dia tidak boleh menghubungi dalam apa cara sekalipun.”-Kata Rihana

Di akhir hantaran nya, Rihana menceritakan bahawa dia dan bekas suami pernah berbincang mengenai projek pemasangan rangkaian 5G di Malaysia. Selain itu, Rihana turut mengatakan bahawa adalah sangat penting bagi seorang anak untuk berkomunikasi dengan bapanya.


Bakal Gayakan 10 Persalinan Busana Extravaganza, Aina Abdul Janji Jaga Sensitiviti Ketika Konsert Hujung Minggu Ini

Penyanyi berbakat, Aina Abdul berjanji akan menjaga sensitiviti dalam berfesyen ketika mengadakan konsert sulungnya, A Night With Aina Abdul 2.0 (ANWAA 2.0) Live at Istana Budaya pada Sabtu dan Ahad ini.

Menurut Aina, dia masih akan mengekalkan identiti dirinya dalam berpakaian dan pada masa sama, mengambil kira semua saranan oleh orang ramai.

“Untuk kedua-dua malam konsert ANWAA 2.0 nanti, saya akan pakai busana yang berbeza. Sepuluh persalinan busana yang bakal saya gayakan adalah rekaan daripada barisan pereka fesyen berbakat tanah air iaitu Melinda Looi, Zaimi Zulkafli, Rizman Ruzaini, Tsyahmi, Wan & Mary, Behati, Khuntumn dan Masyadi Mansoor.

“Saya tetap mengekalkan identiti Aina Abdul yang berani bereksperimen dalam berfesyen. Namun sudah tentu saya mengambil kira saranan orang ramai dan akan menjaga sensitiviti supaya tidak timbul isu panas kemudiannya.

“Busana yang saya gayakan mempunyai maksud tersendiri dan ada juga bersifat ekstravaganza seperti yang selalu saya pakai. Tunggu dan lihat hasilnya nanti, saya memang tak sabar,” katanya.

A post shared by AINA ABDUL (@ainaabdul)

ANWAA 2.0 adalah satu tanda penghargaan Aina kepada semua peminat setia yang memberi sokongan padu selama ini.

Dalam pada itu, penyanyi lagu Sumpah itu juga meminta para peminat untuk mendoakan kelancaran segala proses berkaitan konsert itu nanti.

“Alhamdulillah, semuanya berjalan lancar setakat ini. Konsert ini menjadi tanda usaha gigih saya dan team Aina Abdul Entertainment untuk memberikan sesuatu untuk peminat.

“Kalau boleh pada malam konsert, saya nak penonton sama-sama menghayati apa yang saya cuba sampaikan, sama-sama menangis, sama-sama ketawa, sama-sama menyanyi.

“Saya nak semua puas menyaksikan ANWAA 2.0 dan saya memohon doa daripada semua peminat agar perjalan konsert selama dua malam itu dipermudahkan, Insya-Allah,” katanya menutup bicara.

Antara selebriti bernama besar yang bakal hadir ke ANWAA 2.0 adalah Datuk Hattan, Ella, Datuk Nora, Ziana Zain, Anuar Zain dan Hael Husaini.

Kepada anda yang tidak mahu melepaskan peluang, pembelian tiket masih boleh dibuat dengan menghubungi Azrul pada 017-300 6531 atau menerusi ticket2u.com.my

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Fikirkanlah Apa Kesannya”-Ustazah Asma Beri Teguran Trend Beri Hadiah Kahwin Tidak Bermaruah

Tular satu video di media sosial baru-baru ini yang memaparkan rakan pengantin lelaki memberikan hadiah tidak sopan di atas pelamin mendapat reaksi dari pebagai pihak, termasuklah pendakwah bebas terkenal, Ustazah Asma Harun yang tampil memberikan teguran.

Menurut Ustazah Asma, dia akui rasa terkejut dan malu apabila hadiah yang diberikan oleh rakan pengantin lelaki itu merupakan hadiah yang berunsur lucah.

“Amat mengejutkan apabila hadiah yang diberikan membawa unsur lucah. Allahuakbar.

Sebenarnya saya yang menonton pun jadi malu, apatah lagi bila melihat kedua-dua pengantin lelaki dan perempuan tertunduk sambil tutup muka dengan pemberian mereka yang tiada sedikitpun rasa malu.”-Tegur Ustazah Asma menerusi Instagram.

Tambahnya lagi, pendakwah bebas ini turut memohon pihak terlibat agar tidak membudayakan jenaka lucah sebegitu dan memikirkan kesan terhadap orang lain.

“Saya mohon, janganlah budayakan jenaka lucah sebegini, fikirkanlah apa kesannya kepada sesiapapun yang melihat.

Budaya memberi hadiah di pelamin sekarang menjadi satu trend, namun tak seharusnya diikuti jika tujuan untuk publisiti dan maruah digadai. Berbaloikah?”-Jelas Ustazah Asma

Kesian nampak sangat pengantin perempuan tu tak selesa kat atas pelamin dengan orang bagi hadiah bukan-bukan. Kalau salah sorang ni bf korang, sila minta putus, cari jantan lain, jantan dlm video ni semua x guna pic.twitter.com/L16klURxJq

— MALAYSIA MOST VIRALL (@MALAYSIAVIRALL) June 18, 2022

Ustazah Asma Harun juga berpendapat, tidak salah jika mahu membahagiakan rakan yang menjadi raja sehari, namun apabila sehingga mencemarkan adab di hadapan orang ramai dan dipertontonkan secara terbuka di media sosial, ia menjadi perbuatan melampau.


‘Stress Tekanan Jiwa Konon’- Chef Wan Mahu Pelaku Baling Batu Pada Kucing Terima Hukuman Setimpal

Personaliti masakan tersohor, Datuk Redzuawan Ismail atau lebih mesra dikenali sebagai Chef Wan, berkongsi pandangannya tentang isu kucing dibaling batu oleh seorang individu yang tidak berhati perut menerusi muatnaiknya di Instagram.

Isu yang tular ini mendapat perhatian Chef Wan, beliau berharap pelaku yang mendera haiwan jinak itu menerima hukuman yang berat dan sekaligus dijadikan sebagai contoh buat mereka yang bersikap tidak berhati perut terhadap haiwan.

“Ini merupakan perangai yang sakit dan jahat.

Mereka perlu dihukum sekerasnya sebagai contoh kepada orang lain, yang kita tidak boleh ambil remeh perkara ini.

Kenapa banyak sangat kebencian terhadap haiwan cantik ini.

Stress tekanan jiwa konon akibat di buang kerja.

Beribu atau lebih yang hilang pekerjaan mereka tapi tak pernah mereka lepaskan kemarahan kepada kucing.

Perangai yang menjijikkan.” Coret Chef Wan

Muatnaik yang dikongsikan Chef Wan mendapat pelbagai komen dari rakan selebriti dan juga warganet terhadap isu panas yang sedang tular ketika ini.

Rata-rata bersetuju dengan pandangan Chef Wan agar pelaku dijatuhkan hukuman yang berat, apatah lagi sikap seperti itu tidak sepatutnya berlaku.

“Jahat sungguh. Masih tunggu apa tindakan yang polis akan buat kat dia ni. Kena pastikan kita tak lepaskan!” – Fazura

“Semoga polis ambil tindakan segera!!! Jangan lepaskan orang macam ni” – Mona Allen

“Memang jahat punya perangai… Manusia ni patut dihukum sepadannya..”

“Semoga si pelaku mendapat pembalasan yang setimpal”

“Claim tekanan mental. Senang manusia. Apa-apa salahkan haiwan. Sebab apa? Sebab haiwan tak boleh berkata” komen warganet

Sekadar info, suspek yang baling batu pada kucing mendakwa dirinya mengalami gangguan emosi kerana tidak bekerja.

Suspek kini dalam tahanan polis dan direman mengikut Seksyen 428 Kanun Keseksaan, dengan peruntukkan maksimum tiga tahun penjara atau denda atau kedua-duanya sekali jika disabit bersalah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ibu Tertekan Sampai Hidap Semula Kanser, Syed Saddiq Luah Rasa Bersalah & Sedih

Baru-baru ini Ahli Parlimen Muar, Syed Saddiq Syed Abdul Rahman telah menghadiri ke mahkamah pada hari pertama bagi perbicaraan kes yangt dihadapinya iaitu empat pertuduhan berkaitan pecah amanah dana Angkatan Bersatu Anak Muda (Armada) dan penggubahan wang haram.

Menerusi foto yang dimuatnaik di Instagram, Syed Saddiq meluahkan perasan kecewa apabila ibunya mendapat tekanan sehingga disahkan menghidap semua penyakit kanser.

“Prosecutor panggil mama saya. Sedih, kecewa, marah. Rasa bersalah sangat-sangat kerana keengganan saya untuk lompat parti dan sokong kerajaan, Mama dan Abuyah diheret sekali. Mama disiasat SPRM dari 9 pagi sampai 8.30 malam, banyak kali.

Mama mengajar di pusat tuisyen pun dikatakan salah dan boleh hilang pencen. Mama kena tekanan sampai doktor sahkan Mama menghidap semula kanser.”-kongsi Syed Saddiq

Akui bukan mudah meletakkan seorang ibu dalam situasi begitu, Syed Saddiq menceritakan bahawa ibunya menitipkan pesanan agar dia jangan berasa takut dan berani kerana benar.

“Bukan mudah apabila terpaksa meletakkan Mama dalam situasi begini. Waktu mula-mula Mama disoal siasat di SPRM, saya rasa sangat bersalah. Tetapi Mama lah yang pesan supaya saya jangan takut dan berani kerana benar”-Jelas Syed Saddiq

Ahli Parlimen Muar turut menitipkan ucapan terima kasih buat ibunya yang sentiasa memahami prinsipnya dan tekad untuk berjuang demi negara tercinta.


“Good Luck”- Peguam Nurul Hafidzah Kongsi Pesanan Buat Para Pemfitnah

Peguam Nurul Hafidzah Hassan tampil membuat perkongsian di media sosial mengenai hasratnya yang mahu pendidikan undang-undang asas yang bermula dari sekolah.

Menurut Hafidzah, dia berpendapat sedemikian selepas masih ramai orang yang menunjukkan kebodohan tanpa memahami proses dan sebab dalam undang-undang.

“Pendidikan undang-undang asas patut bermula dari sekolah. Sebab buktinya masih penuh merata-rata orang yang mempamerkan kebodohan maksimum, yang tak faham hujung pangkal, proses, sebab dan lain-lain. Tak kisahlah professional, terpelajar, dan apapun status sosial ekonomi mereka. Sama sahaja. 2×5.”-Kata Hafidzah

Tambahnya lagi, dia turut memberikan ulasan terhadap sebilangan individu yang sering melemparkan fitnah.

“Asik doakan orang di mahkamah akhirat. Sedangkan mahkamah akhirat adalah untuk semua. Oh lupa, di mata pemfitnah, mereka akan masuk syurga sebab penyokong media sosial lain yang menghakimi mereka.

Kalau penyokong kata, kau betul, wahai pemfitnah. Maka betullah kata pemfitnah itu maka syurgalah tempat pemfitnah itu. Penyokong pun apa kurangnya, tempah tiket ke syurga menyokong fitnah-fitnah yang entah mana datangnya.”-Katanya lagi.

Tidak menyebut mana-mana nama, peguam ini dilihat seakan menyindir golongan pemfitnah dengan berkongsi tips untuk masuk ke syurga.

“Sapa-sapa nak masuk syurga. Boleh ikut tips ni. Buat fitnah. Atau percaya fitnah yang dibuat. Sebarkan fitnah itu. Sambut menyambut fitnah. Puji-puji pemfitnah. Jadikan idola. Buat persatuan pemfitnah. Buat sampai matlamat untuk fitnah tercapai.

Kalau tak capai matlamat jangan lupa tuduh mahkamah, tuduh dpp, tuduh peguam, tuduh saksi, tuduh dpp, tuduh peguam, tuduh saksi, tuduh polis. Kira tambah fitnah-fitnah baru lah umph sikit perjuangan fitnah. Good Luck”-Kongsinya lagi.

Menutup bicara, peguam ini juga menitipkan doa agar dirinya dijauhkan daripada aib dan fitnah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Gambar 4 Tu’ – Netizen Terkejut Lihat Saiz Pinggang Aina Abdul?

Penyanyi popular dan berbakat besar, Aina Abdul, yang kini sedang sibuk menjalani latihan bagi menjayakan konsertnya A Night With Aina Abdul 2.0 (ANWAA 2.0) yang akan diadakan pada hujung minggu ini, mencuri perhatian warganet menerusi satu perkongsiannya di Instagram.

Salah satu hantaran yang dikongsikan Aina di Instagram nya menarik perhatian ramai, di mana antara beberapa gambar yang dimuatnaik penyanyi berbakat ini di media sosialnya membuatkan warganet tergamam.

Aina menunjukan gambar pinggangnya, di mana saiz pinggang penyanyi ini dilihat semakin kecil dan ramping berkat atas usaha kerasnya dengan melakukan senaman secara konsisten.

Muatnaik gambar yang dikongsikan Aina, ramai warganet yang memberi komen dengan meluahkan rasa terkejut melihat perubahan pada penyanyi popular ini dan memujinya memiliki pinggang yang kecil seperti kerengga.

Terdahulu, Murai MY melaporkan bahawa Aina bakal menggayakan 10 persalinan busana yang extravaganza untuk konsert sulungnya nanti.

Bagi yang ingin mendengar sendiri persembahan hebat dan lagu-lagu nyanyian Aina di Istana Budaya pada hujung minggu ini, anda boleh membeli tiket dengan menghubungi Azrul pada 017-300 6531 atau menerusi ticket2u.com.my


Bangga Tayang Result Gagal SPM Tapi Iman Troye & PTTI Tunjuk Sebaliknya

Nampaknya perkongsian berita keputusan Sijil Pelajaran Malaysia (SPM) masih hangat dibincangkan di media sosial. Rata-rata pelajar yang mendapat keputusan cemerlang ataupun tidak seronok mempamerkan slip keputusan SPM mereka kepada umum. Namun tindakan sebegini secara tak langsung membuatkan ramai yang kurang senang.

Ada berpendapat, trend bangga tayang keputusan SPM di sosial media walaupun gagal seolah-olah memberi kesan negatif kepada calon-calon SPM akan datang.

Malah rata-rata, ramai yang tidak senang dengan trend berkenaan kerana ia mampu mempengaruhi pelajar lain untuk tidak perlu belajar bersungguh-sungguh dan mendapatkan keputusan cemerlang. Hal ini telah mendapat perhatian penyanyi, Iman Troye  yang juga merupakan duta pusat ilmiah PTTI.

Iman Troye baru-baru ini bangga kerana hampir 200 pelajar yang mengikuti jenama pendidikan popular berkenaan mendapat peningkatan keputusan daripada gred G ke A dalam peperiksaan SPM 2021 diumumkan 16 Jun lalu. Malah serentak dengan pengumuman SPM tempoh hari juga, penyanyi lagu Nang itu bersama pusat ilmiah berkenaan menawarkan RM300 kepada 10 pelajar bertuah yang berjaya menaik taraf gred terbabit.

Baru-baru ini, 10 pelajar berkenaan sudah menerima ganjaran ditawarkan. Termasuklah pelajar dari Sekolah Menengah Kebangsaan (SMK), Taman Bunga Raya di Rawang, Selangor iaitu adik Nur Anis Mohd Ridhwan. Iman berkata pencapaian diraih pelajar berkenaan menerusi inisiatif dilakukan pusat ilmiah cukup membanggakan.

“Saya sendiri pernah berperang dengan peperiksaan SPM pada tahun 2019. Cabaran belajar zaman sekarang dengan kepesatan teknologi media sosial bukanlah mudah.

“Begitu juga dengan mereka yang bergelut belajar di era pandemik COVID-19. Namun, tabik kepada mereka yang tidak lemah semangat dan menjadikan ujian atau cabaran sebagai alasan. Kejayaan adik Nur Anis contohnya yang tak pernah seumur hidup dapat straight A selama ini berubah sekelip mata dengan mengikuti teknik belajar di PTTI,” kata Iman.

Tambahnya lagi,  pencapaian membanggakan dari gred G ke A bukan perkara mudah.

“Namun jelas, tiada apa saja yang mustahil dalam hidup ini. Kesungguhan dan semangat jitu untuk membuktikan peningkatan dalam hidup mahupun pelajaran mampu memberikan pengakhiran yang indah. Tiada alasan untuk berjaya. Hanya mereka yang memberi alasan saja sering buntu dalam kehidupan. Malah kita belajar untuk mendapat gred atau keputusan yang baik. Bukan sebaliknya,” katanya.

Sementara itu, Pengasas PTTI, Siti Farhana Abu Osman atau lebih mesra disapa Cikgu Fana sendiri memanjat kesyukuran kerana peningkatan gred membabitkan pelajar bimbingan mereka. Menjawab isu trend bangga tayang keputusan tidak cemerang SPM seperti ‘straight G’, Cikgu Fana menyifatkan ia bukanlah budaya yang sihat.

“Selama ini kita belajar bersungguh-sungguh untuk mencapai gred terbaik. Malah jika usaha itu tidak memberikan keputusan cemerlang sekalipun, sekurang-kurangnya kita sudah berusaha.

“Dulu pelajar gagal tebal dengan sifat malu jika mereka gagal mendapat keputusan terbaik. Tapi kini, sebaliknya yang terjadi kerana terlalu mengejar membina ‘content’ di media sosial biarpun ia bukan sesuatu yang patut dibanggakan,” kata Cikgu Fana.

Pusat ilmiah ini pernah menerima Anugerah BrandLaureate Bestbrands in Online Education Platform (Platform Pendidikan Dalam Talian) pada tahun 2020.

Malah aplikasi pembelajaran dalam talian dipanggil PTTI: Better Result yang dipromosikan tahun 2021 dinobatkan di peringkat global sebagai penerima Education 2.0 – Best Companies Award pada Mac lalu berlangsung di Intercontinental Dubai Festival City, Emiriah Arab Bersatu (UAE).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Betul Lah Tu Apa Yang Pu Riz Nasihat’- Ustaz Izhar Ariff Titip Pesan Buat Siti Kasim

Teguran pedas Siti Kasim kepada PU Riz, mengenai nasihat yang dikongsikan oleh pendakwah ini di Insta Stories-nya agar tidak menyebarkan foto tidak menutup aurat Allahyarhamah Adibah Noor baru-baru ini menjadi bualan hangat warganet di media sosial.

Hal yang tular ini mendapat perhatian Timbalan Dekan Jaringan dan Alumni Fakulti Pengajian Islam Universiti Kebangsaan Malaysia (UKM), Prof Madya Datuk Dr. Mohd Izhar Ariff.

Menerusi entri yang ditulis ustaz Izhar di Instagram, beliau mengatakan nasihat yang dititipkan oleh Haris Ismail kepada orang ramai di media sosial pendakwah tersebut adalah betul dan berlandaskan ajaran Islam.

“Semoga kakak Siti ni dapat HIDAYAH ALLAH… Betul lah tu apa yang PU Riz nasihat sebab Islam suruh kita jaga AIB arwah..” Tulisnya

Dalam pada itu, ustaz Izhar juga mengingatkan Siti Kasim agar tidak lupa bahawa satu hari nanti manusia yang hidup pasti mati dan memerlukan titipan doa dari orang.

Profesor dari universiti terkemuka tanah air ini juga menitipkan doa, dan berharap agar peguam tersebut mendapat cahaya hidayah.

“Kenapa lah akak ni marah-marah.. Nanti cepat TUA tau… Ingat kak, suatu hari nanti kita akan MATI.. Masa itu kita perlukan DOA orang.. Saya akan selalu DOAKAN akak dapat HIDAYAH..” Coretnya

Sekadar info, Allahyarhamah Adibah Noor menghembuskan nafas terakhir di Hospital Gleneagles pada 18 Jun 2022 akibat menghidap kanser ovari tahap empat.


Sajat Sedih Isu Harga Ayam Bakal Naik & Pemansuhan Subsidi Minyak, Orang Malaysia DM Nak Ikut Ke Australia?

Usahawan kosmetik, Nur Sajat berkongsi kekecewaan ekoran isu harga ayam yang bakal naik dan subsidi minyak masak tulen botol dua hingga lima kilogram bakal dimansuhkan di negara ini.

Menurut Sajat, meskipun dia merasakan dirinya seolah-olah tidak layak untuk bercakap tentang hal itu kerana sudah berpindah ke Australia, namun dia masih mempunyai keluarga dan kenalan di Malaysia.

Perkara itu dikongsi menerusi entri di akaun Instagram miliknya beserta beberapa potongan artikel berkaitan dua isu terbabit.

“Sedih mendengar bila ini kan terjadi pada mereka yang berada di Malaysia. Sajat sedar bukan Sajat layak untuk posting hal hal ini, mungkin ada yang akan cakp “Sajat kenapa nak ambil peduli hal Malaysia, kau kan dah kat sana,jangan menyibuk.

“Mungkin ada betul yang komen seperti itu, Siapalah Sajat untuk berkata-kata, kerana Sajat pun dah dekat Australia. Tetapi Sajat masih ada keluarga, sahabat, kawan kawan, saudara mara, dan ‘followers’ di sana (Malaysia),” kongsinya.

A post shared by Nur Sajat (@nursajatkamaruzzaman)

Dalam pada itu, Sajat juga mengatakan bahawa dia sering menerima kiriman mesej (DM) daripada rakyat Malaysia yang mahu mengikut jejaknya ke Australia demi mencari nafkah di sana.

“Setiap hari sajat menerima DM message dari meraka di Malaysia yang mereka nak mengikuti Sajat!! Sajat rasa tak perlu lah cerita lebih lanjut. Mungkin kerana ini lah mereka merayu pada Sajat nak berkerja atau mencari nafkah lebih jika diberikan peluang,” kongsinya lagi.

Pada masa sama, Sajat mendedahkan bahawa dia sudah menjangka masalah ekonomi seperti itu berlaku di Malaysia. Oleh kerana itu, penyanyi lagu Makhluk Penggoda itu telah mula menukar wang dalam matawang Ringgit kepada emas sekitar 2020 hingga tahun lalu.

“Dari awal Sajat dah nampak ini akan terjadi pada negara Malaysia, Sajat dah mula tukar duit RM kepada emas dari tahun 2020 sampailah 2021, Sebab Sajat tahu kalau ekonomi tak stabil, politik bertukar ganti, ya ini yang akan terjadi, bila berita ini terjadi, yang akan terkesan nilai mata wang, nilai emas still there!” coretnya.

Menjengah ruangan komen, rata-rata netizen berkongsi reaksi berbeza. Ramai juga yang setuju dengan pendapat Sajat dan mengatakan dia semakin matang dalam berkongsi pandangan.

Terdahulu, media tempatan melaporkan harga ayam dijangka naik hingga mencecah RM11 sekilogram bermula 1 Julai ini diikuti pemansuhan subsidi minyak masak tulen botol dua hingga lima kilogram pada tarikh sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Ejen Ali Musim 3 Menampilkan Animasi Yang Lebih Gempak!

Baru-baru ini, kami di Murai.my berkesempatan untuk menghadiri tayangan eksklusif dua episod pertama Ejen Ali musim ke-tiga terbitan PrimeWorks Studios dan Wau Animation bersama dengan kolaborasi daripada Disney Hot Star.

Siri Ejen Ali mengisahkan tentang kisah seorang budak bernama Ali yang menjadi ejen rahsia secara tidak sengaja apabila menggunakan mesin prototaip Infinity Retinal Intelligent System (I.R.I.S) yang diciptakan oleh Meta Advance Tactical Agency (M.A.T.A). Mesin tersebut membolehkan penggunanya melakukan pelbagai aksi yang diprogramkan oleh komputer. Selepas insiden tersebut, Ali bersama pak ciknya, Bakar, mula menyertai misi oleh M.A.T.A.

Musim ke-tiga Ejen Ali merupakan sambungan daripada Ejen Ali: The Movie di mana Ejen Ali bersama rakan-rakannya akan bersaing bersama empat orang ejen M.A.T.A antarabangsa untuk membuktikan siapa yang lebih hebat dan layak menjadi ejen M.A.T.A yang terunggul.

Selepas menonton tayangan tersebut, kami percaya bahawa siri Ejen Ali musim ke-tiga mempunyai animasi yang lebih bagus daripada musim-musim yang lepas menunjukkan kegigihan pihak kru dan produksi mengembangkan lagi potensi animasi tersebut sekaligus memberi perbezaan yang ketara dari segi kualiti berbanding animasi yang lain di Malaysia.

Kami juga percaya bahawa siri Ejen Ali mempunyai jalan cerita yang menarik kerana mengandungi pelbagai elemen seperti suspens, misteri, aksi, jenaka, dan pelbagai lagi membuatkan penonton tidak bosan untuk menontonnya. Ianya juga sesuai ditonton oleh seisi keluarga kerana memaparkan tema kekeluargaan dan paling sesuai ditonton oleh kanak-kanak dan juga para remaja kerana konflik dan isu yang dihadapi oleh Ejen Ali di dalam siri tersebut mencerminkan pelbagai masalah yang sering dilalui oleh golongan tersebut.

Kami memberi pujian kepada pihak kru dan produksi kerana gigih menghasilkan animasi yang sangat berkualiti dan bermanfaat untuk khalayak ramai dan kami percaya animasi ini boleh dilonjakkan ke peringkat internasional. Bagi yang ingin menonton, jangan lupa untuk menyaksikan Ejen Ali musim ke-tiga yang akan ditayangkan secara eksklusif di Disney Hot Star pada 25 Jun ini!


Fakhrul UNIC Sebak Dengar Remaja Istimewa Hafal Lagu Rakaman

Anggota kumpulan nasyid UNIC, ustaz Mohd Fakhrul Radhi Khamaruddin atau lebih dikenali sebagai Fakhrul UNIC, memuatnaik satu perkongsian yang menarik perhatian warganet di Instagram-nya.

Menjengah ke Instagram penyanyi nasyid ini, Fakhrul memuatnaik video pendek di mana dia dilihat menangis dan sebak mendengar nyanyian seorang remaja istimewa.

Menerusi coretan yang ditulis, penyanyi nasyid ini meluahkan rasa terharu dan mendedahkan bahawa kerana minat anak syurga tersebut pada program Geng Ngaji remaja istimewa berkenaan berjaya menghafal lagu berjudul Cahaya Petunjuk Rahmat.

Untuk makluman lagu Cahaya Petunjuk Rahmat ini, merupakan nyanyian Fakhrul bersama ustazah Farhatul Fairuzah dan ustaz Tarmizi yang baru dikeluarkan pada bulan April lalu.

“Subhanallah.. Terlalu istimewa. Minatnya adik nuzul pada Geng Ngaji, sampai dia boleh hafal lagu yang kami rakam #cahayapetunjukrahmat. Siap dia tahu bahagian siapa pula..

Subhanallah. Quran untuk semua, dengan asbabnya kami bertemu. Moga kita yang sempurna ini lagi semangat untuk belajar dan baca Quran” Coretnya

A post shared by Fakhrul UNIC ™ (@fakhrulunic)

Melihat video yang dikongsikan Fakhrul di media sosialnya, ramai warganet memberi komen dengan mengatakan berasa tersentuh dan sebak tatkala mendengar lagu yang dinyanyikan anak istimewa ini.

“Subhanallah.. Meremang bulu roma.. Sebak dada tengok kesungguhan anak ni”

“Jangan kata Geng Ngaji.. Saya kat sini pun sama naik nangis. Subhanallah. Semoga Allah permudahkan semua urusan adik istimewa ini. Amin”

“Subhanallah. MasyaAllah.. Bijaknya anak syurga.. Saya yang tengok ni, automatik mengalir air mata” komen mereka

“Subhanallah, masyaAllah terang hati adik ni.. Moga terus sihat ya”

“Allahu akhbar tak sedar air mata ni mengalir. Hebatnya didikan ibu bapa dia” komen mereka lagi

Semoga lebih ramai yang bersemangat untuk belajar mengaji dan membaca al-Quran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sudah Cecah Lebih RM32 Ribu! Aznil Nawawi Kumpul Dana Untuk Biaya Kos Pembedahan Zamani

Umum mengetahui penyanyi yang cukup terkenal di era 90-an Zamani menghidap penyakit skoliosis yang mengakibatkan tulang belakangnya semakin ‘bengkok’. Susulan itu, pengacara tersohor, Datuk Aznil Haji Nawawi telah membuka akaun peribadinya untuk mengumpul dana orang ramai bagi membiayai kos pembedahan Zamani.

Menerusi hantaran di Instagram, Aznil atau mesra disapa sebagai Pak Nil akui berasa runsing jika Zamani terpaksa bekerja keras untuk mengumpul dana, kerana ia akan lebih memudaratkan keadaan kesihatannya.

“Paknil tersentuh dengan laporan @mstaronlineofficial mengenai penyanyi pujaan ramai @zamanislam_official. Takpe.

“Biar Paknil yang rayu bantuan. Paknil runsing kalau dia terpaksa kerja keras untuk kumpul dana akan memudaratkan keadaan kesihatan beliau.

“Paknil bukakan akaun peribadi paknil untuk mengumpul dana membantu pembedahan Zamani. InsyAllah,” Katanya.

Apa yang lebih membanggakan adalah, kutipan dana tersebut kini sudah mencapai jumlah RM 32,190.21 hanya dalam masa 15 jam.

“Syabas rakyat Malaysia! Dalam masa 15 jam”- Kongsi Pak Nil.

Terdahulu, Murai MY melaporkan Pak Nil memuatnaik video rakaman nyanyian Zamani bersama Wany Hasrita, yang dirakam beberapa bulan lalu dan menyatakan bahawa berlaku perubahan terlalu cepat terhadap tubuh badan pelantun Gerimis Mengundang itu.


“Orang Kita Banyak Bakat Tapi Terlebih Malu” – Iqbal Dedah Ditawarkan Gaji RM5,000 Sebelum Tamat Diploma

Usahawan kontroversi, Ahmad Iqbal Zulkefli berkongsi tentang pengalaman pekerjaannya pada masa lalu dimana dia telah berkhidmat dengan lebih 10 syarikat.

Menurut Iqbal, sebelum tamat pengajian diplomanya dahulu, dia telah ditawarkan pekerjaan dengan pendapatan RM5,000 keatas.

Perkara itu dikongsi menerusi Instagram Story miliknya sempena menjawab pertanyaan netizen dalam ruangan soal jawab (Q&A).

“Sebelum bekerja seabagai pegawai pemasaran & pegawai peribadi, saya sudah bekerjasama dengan lebih 10 syarikat (kebanyakannya bidang marketing). Sebelum tamat diploma, saya ditawarkan kerja di beberapa syarikat dengan pendapatan RM5,000 keatas,” kongsinya.

Dalam pada itu, penyanyi lagu Hujan itu juga akui dirinya bukanlah hebat, namun sentiasa menitikberatkan aspek komunikasi dan menonjolkan kebolehan diri.

“Sejujurnya, saya tidaklah hebat, tetapi ia tentang bagaimana kita berkomunikasi dan cara kita kedepankan apa perkara yang betul-betul kita boleh.

“Orang kita sebenarnya banyak bakat tetapi terlebih malu dan terlalu mengikut kawan. Insya-Allah, saya kongsikan cara untuk temuduga jika ramai mahu tahu,” coretnya lagi.

Imbas kembali, Iqbal pernah berkhidmat sebagai pembantu peribadi usahawan terkenal Datuk Seri Vida tidak lama dahulu sebelum sering tampil viral dengan kisahnya sendiri.

Selain itu, Iqbal juga merupakan salah seorang peserta Big Stage 2022 seangkatan dengan Elica Paujin, Aisha Retno, Danial Chuer dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“You Guys Are Sick!”- Sharifah Sakinah Berang Rambut Anak Diejek

Pelakon, Sharifah Sakinah tampil meluahkan rasa berang terhadap komen netizen yang mengkritik penampilan rambut anak perempuannya, Anais Adha.

Sharifah Sakinah menerusi hantaran di Instagram dilihat memuatnaik tangkap layar headline portal berita tempatan mengenai anak perempuannya dan menyifatkan netizen yang mengejek Anais itu adalah ‘sakit’.

Pelakon ini turut mengajak pengikutnya di Instagram untuk berbincang mengapa masih ada orang yang mengutuk gaya rambut Afro anak perempuannya itu.

“Mari Kita bincangkan mengapa orang mengejek Anais untuk rambut Afronya yang cantik.”-Kata Sharifah Sakinah.

Di ruangan komen, rata-rata rakan artis dan peminat memberi kata-kata semangat buat Sakinah, malah ada yang memuji rambut Anais sangat cantik secara semulajadi.

“You are still beautiful Anais!.”-Anzalna

“Dude depa semua gila. Depa kan lawa dan berjaya semuanya.”-Scha Al-Yahya

“Macam mana orang nak maju kalau otak ke belakang macam ni. Rambut cantik pun kena attack. Hina ciptaan tuhan jugak.”

“Saya suka rambut Anais. Cantik tau..Original. Orang lain susah nak kena buat kat salon tau.”

Sekadar info, Sakinah pernah mendirikan rumah tangga bersama Alif Adha Jamil pada Mac 2015. Namun mereka telah membuat keputusan untuk berpisah pada Mei 2020. Hasil perkongsian hidup, mereka dikurniakan seorang cahaya mata perempuan iaitu Anais Adha.

Kini, Sakinah bergelar isteri kepada lelaki Sweden bernama Michael Hansen seperti yang diumumkan sekitar Februari lalu.


Billie Eilish Datang Malaysia Buat Konsert! Harga Tiket Bermula RM308 Jer

Berita baik kepada yang merindukan suasana konsert artis antarabangsa, penyanyi popular Billie Eilish, akan datang ke Malaysia!

Mengambil halaman Facebook rasminya, pasukannya mengumumkan persinggahan Asia dalam Jelajah Dunia 2022 berjudul Happier Than Ever, The World Tour 2022. Mereka menulis,

“Daftar untuk senarai mel rasmi Billie untuk mendapatkan akses awal kepada tiket.”

Yang pastinya banyak lagu ‘hits’ akan dipersembahkan di Stadium Nasional Kuala Lumpur pada hari Khamis, 18 Ogos 2022! Tiket bermula pada RM308 sehingga RM 598 tidak termasuk yuran tiket dan caj tempahan.

Difahamkan, selain Malaysia di Kuala Lumpur, Billie Eilish juga akan menyapa peminatnya di Manila, Seoul, Bangkok, Tokyo dan Singapura. Jika anda terlepas untuk menyaksikan konsertnya di Malaysia, anda boleh juga negara jiran seperti Bangkok dan Singapura.

Jadi, jika anda tidak mahu ketinggalan dan menyesal, lebih baik anda dapatkan tiket anda apabila pra-jualan bermula pada hari Jumaat, 24 Jun manakala jualan am bermula pada hari Isnin, 27 Jun. Anda boleh mendapatkan tiket anda di sini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Teruskan Perjuangan You Sebagai..”- Nora Danish Puji Janna Nick!

Pelakon Nora Danish berkongsi mengenai pengalamannya sewaktu bekerjasama dengan pengacara, pelakon, dan pengarah Janna Nick dalam sebuah penggambaran berjudul Tangisan Pontianak.

Nora Danish menerusi video yang dimuatnaik di Instagram memberikan pujian terhadap kehebatan Janna sebagai pengarah, penulis skrip, dan juga produser.

“Cantik sangat dia ni, My EVERYTHING for #TangisanPontianak. It was a pleasure working with u. 8 hari shooting yang tak rasa penat, walaupun cita hantu. Babe, teruskan perjuangan u as a director/ script writer/ producer! u memang power!”-Puji Nora

Video yang dimuatnaik oleh Nora Danish turut mendapat komen dari Janna Nick yang berharap agar mereka boleh meneruskan kerjasama lagi kelak.

“Sayang Nora! TQ atas kerjasama yang sangat baik! Cantik, baik hati, rajin belanja. Discipline top notch! Memang A+. Hopefully dapat kerja together lagi. Jangan serik tau..”-komen Janna

Terdahulu, nama Janna sebelum ini pernah mengejutkan industri hiburan selepas mendapat undian sebanyak 86,374.777 bagi trofi Bintang Paling Popular ABPBH34. Selain trofi utama, dia turut membolot trofi bagi kategori Pelakon Filem Wanita Popular dan Pengacara TV Popular.


“Aku Suka Dia Respect Mak Dia”- Kak KM Hadiahkan Kereta Buat Ibu Undang Pujian Netizen

Nama usahawan sensasi Liana Rosli atau lebih dikenali sebagai Kak KM sebelum ini pernah menjadi bualan ramai disebabkan beberapa videonya yang memaparkan aksi kurang sopan untuk dipertontonkan di khalayak ramai.

Walaupun sering dikecam, Kak KM yang juga anak perempuan kepada pelakon veteran, Normah Damanhuri dilihat sering memberikan pelbagai hadiah sebagai tanda kasih sayang buat ibunya itu.

Terkini, Kak KM dilihat berkongsi video di TikTok nya yang menunjukkan dirinya menghadiahkan sebuah kereta secara tunai kepada ibunya.

“Bismillahirahmanirrahim, saya memang dah niat dah mak. Kereta mak ni saya hadiahkan untuk mak. Saya beli cash untuk mak.”-Kata Kak KM kepada ibunya

♬ original sound – Lianarosli.sweetdara – Lianarosli.sweetdara

Di ruangan komen rata-rata netizen tampil memuji sikap Kak KM yang sentiasa membahagiakan ibunya walaupun sering mendapat kecaman disebabkan video aksinya yang kurang sopan untuk dipertontonkan di khalayak ramai.

“Walaupun dia gini..Tapi aku suka dia respect mak dia. Dia ratukan mak dia.”

“Dari dulu adore cara dia layan mak dia.”

“Tak suka attitude gedik kak km tapi respect sangat bab menghargai mak. Semoga sentiasa istiqomah macam ni selalu.

“Patut lah rezeki kak km sentiasa murah rupanya dahulukan ibunya, alhamdulillah rasa terharu. Saya minat kak km.”

Terdahulu, nama Kak KM sebelum ini menjadi perbualan ramai selepas memuatnaik video dirinya bersama selebriti dan pengasas kosmetik yang dilihat saling menepuk punggung sesama sendiri.

Aksi tersebut mengundang perhatian netizen yang  memesan kepada pengasas untuk tidak melakukan aksi yang tidak sepatutnya ditayangkan di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Aku Redha’- Syamsul Yusof Tak Gentar Diboikot, Percaya Rezeki Dari Allah

Pengarah filem dan pelakon berbakat tanah air, Syamsul Yusof memuatnaik satu perkongsian yang menarik perhatian lensa Murai MY dan warganet di media sosialnya.

Umum sedia maklum isu masalah rumahtangga pengarah popular ini bersama isterinya, Puteri Sarah pada ketika ini. Susulan itu, muncul suara-suara yang kurang senang dengan Syamsul sehingga mahu memboikot pengarah ini dan filem yang dihasilkannya.

Walaupun ada memboikot dirinya, Syamsul menjelaskan bahawa dia redha dan bergantung sepenuhnya kepada Allah SWT serta percaya dengan rezeki yang berikan oleh tuhan.

“Walau segelintir ingin memboikot filem, memboikot aku ‘Lets cancel Syamsul Yusof’ dan sentiasa iri dengan kejayaan dari Allah. Namun merek lupa… Mereka bukanlah tuhan..

Aku hanya bergantung pada Mu yang SATU ya Rabbi. Tiada yang lain. Engkaulah tuhanku ya Allah. Maha pemberi rezeki. Aku Redha.” Tulisnya

Syamsul juga mendedahkan bahawa tempahan tiket secara dalam talian disemua panggung wayang, menunjukan jumlah yang tinggi sehingga mengalahkan tempahan filem dari negara luar.

“Dengan lafaz bismillah, Mat Kilau ditayangkan hari ini seluruh Malaysia, Singapura, Brunai. Tiket boleh dibeli secara dalam talian TGV/GSC/MBO. Beli awal sebelum habis.

Setakat ini, panggung maklumkan Mat Kilau menjadi filem tempahan tiket tertinggi (sebelum tayangan) mengalahkan filem hollywood dan filem negara asing. Abang dah cakap.. Pengkarya Malaysia mampu!” Tulisnya lagi

Dalam pada itu, Syamsul juga menasihati orang ramai yang ingin menonton filem Mat Kilau membuat tempahan awal bagi mengelakkan tiket habis dijual.

“Punya ramai orang tempah.. Kuasa Allah.. Tiket tempah awal guys, nanti susah kat kaunter penuh.” Sarannya

Sekadar info, filem Mat Kilau diterajui lima barisan pelakon hebat tanah air seperti Dato Adi Putra, Beto Kusyairy, Fattah Amin, Yayan Ruhian dan Johan As’Ari. Filem arahan Syamsul Yusof ini, mula ditayangkan pada hari ini di Malaysia, Singapura dan juga Brunai secara serentak.


Ustaz Elyas Ismail Dedah 3 Perkara Boleh Hancurkan Hidup Kaum Adam

Pendakwah dan penceramah terkenal tanah air, ustaz Elyas Ismail memuatnaik video tentang perkara yang boleh merosakkan hidup seorang lelaki di media sosialnya.

Menjengah ke Instagram ustaz Elyas, penceramah ini memberi sedikit pencerahan mengenai sebab dan punca utama ramai hidup lelaki masa kini rosak dan musnah, menerusi video rakaman yang dimuatnaiknya.

Mendengar ucapan ustaz Elyas, penceramah ini mendedahkan terdapat tiga perkara yang boleh menyebabkan hidup kaum adam hancur.

“Tiga perkara yang akan merosakkan hidup seorang lelaki, mahupun suami, mahupun ayah.

Pertama sekali adalah, apabila dia terlibat dengan soal wanita dia cinta ketiga ke, kayu tiga ke, atau pun curang. Hati-hati. Ingat kita ni suami. Jangan buat benda tak elok belakang-belakang walau orang tak nampak, Allah nampak.

Yang keduanya apabila dia terlibat dengan masalah gila kuasa, gila pangkat, nak mengejar kuasa, nak mengejar jawatan dan pangkat. Juga boleh menghancurkan hidup seorang lelaki mahupun seorang suami.

Dan yang ketiganya adalah, apabila dia sibuk sangat dengan harta. Sibuk sangatlah dengan harta, business nya, mengejar keuntungan dan sebagainya. Sampai lupakan keluarga, lupakan amalan agama, masa berkualiti dengan keluarga.” Ujarnya

Dalam pada itu, ustaz Elyas juga mengatakan dalam coretannya di Instagram bahawa apa yang dikongsikan ini merupakan peringatan buat dirinya dan juga kaum suami di luar sana.

“Ramai sudah lelaki yang kecundang hidupnya hanya kerana 3 perkara ini.. Pesanan buat saya juga, moga beringat.. Pesan-pesanlah buat suami-suami tersayang kita..” Tulisnya

Pencerahan yang diberikan penceramah terkenal ini di Instagram-nya mencuri perhatian ramai, dan ramai kaum hawa bersetuju dengan apa yang dikongsikan ustaz Elyas.

“Allah aturkan perancangan tapi kita yang lalai”

“Ramai suami-suami hari ini tanggungjawab dia pada kerja dan diri sendiri.. Lupa nak persiapkan anak bini dengan ilmu akhirat.. Sekadar memberi makan dan nafkah” komen mereka

“Semoga semuanya di jauhkan perkara sebegitu”

“Betul tu ustaz.. Kadang nak suruh jujur pun susah, padahal bini tahu..”

“3 TA – waniTA, harTA dan tahTA” komen mereka lagi

A post shared by Ustaz Elyas Ismail (@ustazelyasismail)

Mahu hidup aman damai, jauhi tiga perkara ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ramai Benci Saya”- Brad Pitt Syaki Menderita Penyakit Prosopagnosia

Brad Pitt mengesyaki dia menghidap prosopagnosia, atau ketidakmampuan untuk mengenali atau membezakan wajah seseorang. Penyakit ini  menyukarkannya untuk mengingati wajah orang baharu. Brad Pitt juga mendedahkan bahawa dia telah cuba untuk tidak mabuk dan merokok terlalu kerap.

Salah satu perubahan ketara dalam kehidupan Brad Pitt ialah kesihatannya. Selepas Angelina Jolie memfailkan perceraian pada tahun 2016, Brad cuba untuk lebih peka terhadap kesihatannya. Malah, Brad sanggup menghadiri Alcoholics Anonymous (AA), sebuah persatuan tidak rasmi untuk bekas penagih alkohol.

“Saya mempunyai kumpulan lelaki yang sangat hebat di sini yang sangat peribadi dan selektif, jadi ia selamat,” kata Brad Pitt dalam majalah GQ edisi Ogos 2022 yang dipetik dari Insider.

“”Kerana saya telah melihat hal-hal dari orang lain yang telah dirakam saat mereka menumpahkan isi perut mereka, dan itu sangat mengerikan bagi saya,”” sambungnya.

Dalam temu bual itu, Brad Pitt turut mendedahkan syak wasangka terhadap penyakit yang dihidapinya. Malah dia merasakan dirinya dibenci ramai orang kerana tidak dapat mengenali wajah orang yang perrnah ditemuinyac.

“Ramai orang membenci saya kerana mereka fikir saya tidak menghormati mereka,” kata Pitt pada 2013. “Tetapi ia adalah misteri bagi saya. Saya tidak dapat memahami wajah namun saya datang dari sudut pandang desain/estetika seperti itu. Saya akan mengujinya.”- katanya

Selepas merujuk kepada penyakitnya, Brad Pitt malah memberi petanda kepada rancangannya untuk bersara. Walau bagaimanapun, Brad masih dijadualkan untuk muncul dalam Bullet Train (ditayangkan 2022) dan drama sejarah Babylon.

“Saya menganggap diri saya berada di kaki terakhir saya. Semester atau trimester terakhir ini. Apakah bahagian ini? Dan bagaimana saya mahu mereka bentuknya?” akhir Brad Pitt.

Terdahulu, Brad Pitt telah mengekalkan reputasi sebagai aktor paling “cool” tanpa isu panas sepanjang kerjayanya yang panjang, tetapi muncul pula kontroversi selepas  perceraiannya dengan pelakon Angelina Jolie.

Jolie menuduh Brad Pitt melakukan penderaan kanak-kanak pada 2016. Biro Penyiasatan Persekutuan kemudian membebaskan Brad Pitt daripada dakwaan penderaan kanak-kanak. Berikutan perpisahannya, Pitt berkata dia mengalami ketergantungan alkohol dan dia kini sedar diri selama hampir enam tahun.


Tak Pernah Menghampakan, Tiara Jacquelina Curah Kreativiti Dalam Video Keselamatan Malaysia Airlines

Selebriti dan penerbit berprofil tinggi, Puan Sri Tiara Jacquelina kini bergelar pengarah buat pertama kali menerusi video keselamatan penerbangan Malaysia Airlines, ‘Satu, Dua, Tiga, Jom!’ yang diarahkan olehnya.

Video tersebut pastinya menjadi satu tanda aras kreativiti untuk syarikat penerbangan di Malaysia mahupun negara luar selain mewujudkan rasa teruja penumpang apabila menaiki pesawat MAS.

“Perkara ini memberikan saya semangat, saya sudah lama berlakon, jadi penerbit tapi tak pernah berani untuk melangkah menjadi pengarah sebelum ini.

“Di Enfiniti, saya buat macam-macam daripada pemasaran hinggalah kerja-kerja lain. Tapi kali ini akhirnya saya buat keputusan untuk mengarah dan menyerahkan tugas-tugas lain kepada pasukan saya.

“Untuk menghasilkan video keselamatan ini, kami adakan peringkat pementasan dahulu untuk lihat, kemudian barulah diikuti penggambaran, seperti dua kali prosesnya,” katanya kepada Murai MY.

Tiara berkata demikian ketika ditemui di majlis pengumuman kolaborasi antara Malaysia Airlines dan Enfiniti di Petaling Jaya Performing Arts Centre (PJPAC) One Utama, Petaling Jaya pada Selasa.

Dalam pada itu, Tiara yang cukup sinonim dengan watak Puteri Gunung Ledang menambah, beliau meminta bantuan Datuk Yusry Abdul Halim dalam membantu kerja-kerja pengarahan.

“Saya minta tolong Yusry untuk membantu saya dalam kerja-kerja mengarah ini, kita tahu Yusry memang mahir dalam aspek teknikal, penggunaan kamera dan pelbagai lagi.

“Meskipun teruja, saya tetap ada tekanan kerana mahu menghasilkan satu video yang menarik dan tidak dapat dilupakan oleh para penumpang MAS,” katanya lagi.

Video ‘Satu, Dua, Tiga, Jom!’ menampilkan nama-nama besar dari pelbagai bidang antaranya ahli fizik Tan Sri Mazlan Othman, ratu cantik Francisca Luhong, Gimnas Farah Ann Hadi, pelakon Diana Danielle, Yusry, Datin Lisa Surihani dan ramai lagi.

Tidak ketinggalan, Tiara juga membuat kemunculan menambahkan lagi nilai ikonik video tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Terkejut Kitar Semula Barang Elektronik Boleh Dapat RM100

Tular di media sosial baru ini, di mana seorang pemilik akaun Twitter yang dikenali sebagai Neyra mendedahkan dia mendapat wang digital sebanyak RM100 dengan hanya menghantar barang elektronik untuk dikitar semula.

Hal ini dikongsikan menerusi ciapan ringkasnya di laman Twitter semalam, di mana dengan menghantar barang-barang elektrik yang tidak tidak boleh digunakan boleh mendapat wang digital sebanyak RM100 di pusat membeli-belah One Utama.

“Hasil kitar semula barang eletronik terpakai di One Utama. Memang tempat kesukaan kita orang kitar semula semua barang elektronik terpakai macam telefon, lapton, bateri dan lain-lain.” Ciapnya

Melihat ciapan yang tular itu, ramai warganet tertarik untuk mengetahui lebih lanjut tentang hal tersebut dan bertanya kepada pemilik akaun Twitter tersebut.

“Kat belah mana tu Neyra?” Soal warganet

Melihat ramai yang mengajukan soalan kepadanya, Neyra mendedahkan bahawa orang ramai boleh berkunjung ke pusat membeli-belah di One Utama bangunan baru di tingkat dua dan dapatkan maklumat di kaunter tersebut.

“Dibawah pengurusan One Utama. Pergi je kaunter maklumat dia orang.”

Dalam pada itu, ada juga yang bertanya cara terperinci bagi mendapatkan wang dan jenis-jenis barang eletrik yang pihak pengurusan One Utama terima.

“Hi boleh kongsi ke cara nya macam mana.” Soal netizen

“Bawa je segala e-waste yang ada. Saya selalu hantar laptop, telefon, powerbank, bateri dan lain-lain ke kaunter tingkat 2 bangunan baru.” Jawab Neyra

“Barang elektrik lain boleh ke kak? Contoh macam periuk nasi, seterika, pemanas air dan lain-lain.” Tanya salah seorang pengguna media sosial

Siapa yang ada barang elektrik yang tak lagi digunakan bolehlah hantar di pusat membeli-belah One Utama, dan dapatkan wang digital melalui barang yang dikitar semula!


“Tiada Masalah Antara Kami” – Bad Indigo & Ashira Umum Cerai Sambil Duduk Bersebelahan

Pasangan penyanyi Bad Indigo dan Ashira Aziz mengumumkan mereka telah sah bercerai.

Berita mengejutkan itu dikongsi mereka menerusi sebuah video sambil duduk bersebelahan dalam sebuah kereta.

“Kami dah capai persetujuan bersama, kami tadi telah sah berpisah. Tapi kami tetap berkawan kerana kami ingin berkawan sampai bila-bila, Insya-Allah,” kata Bad tenang dalam video yang dikongsi din Instagram itu.

Sementara itu, Ashira pula lebih selesa mengumumkan sendiri perkara itu daripada menjadi buah mulut orang tanpa sebarang kesahihan. Bintang Gegar Vaganza musim ketujuh (GV7) itu juga menegaskan bahawa tiada masalah antara dia dan bekas suaminya itu.

“Kami nak beritahu dahulu sebelum keluar daripada mulut orang lain sebab banyak sangat cerita tak betul di luar sana. Harap video ini jelas, tiada masalah antara kami, kalau ada masalah saya tiada dalam kereta ini,” katanya.

Dalam pada itu, Bad pula membuat pencerahan bahawa tidak wujud orang ketiga dalam rumah tangga mereka hingga mencapai kata putus untuk berpisah.

“Yang penting tiada orang ketiga,” katanya sambil disokong Ashira yang hanya menyimpan hal itu antara diri mereka dengan Allah SWT.

A post shared by Badrul Izhan Yeop Abdullah (@bad.indigo_official)

Terdahulu, Bad dan Ashira mendirikan rumah tangga pada 11 Mac 2021. Bad atau nama sebenarnya Badrul Izhan Yeop Abdullah pernah berkahwin sebelum Ashira pada 2007 dan dikurniakan dua cahaya mata. Namun rumah tangga yang dibina itu menemui titik noktah selepas tiga tahun.

Manakala Ashira pula mempunyai seorang anak lelaki, juga daripada hasil perkahwinan yang sebelumnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Berehatlah Mak…”- Ibu DJ Lin Meninggal Dunia

Penyampai radio popular yang juga Pengurus Besar Suria FM, DJ Lin berkongsi khabar sedih apabila ibu tercinta, Hajah Puteh Binti Jantan telah menghembuskan nafas terakhir pada jam 4.50 pagi ini (Jumaat) akibat penyakit buah pinggang.

Berita itu dikongsi menerusi sebuah hantaran di Instagram sebentar tadi, DJ Lin mengatakan bahawa ibunya telah meninggal dunia di rumah mereka yang terletak di Larkin Jaya, Johor Bahru.

“Salam Jumaat semua, dengan lafaz Bismillah, DJ Lin ingin memaklumkan bahawa Ibunda Lin yang tercinta, Puan Hajah Puteh Binti Jantan baru sahaja meninggal dunia jam 4.50 pagi ini (Jumaat , 24 Jun 2022) di rumah kami di Jalan Merpati, Larkin Jaya, Johor Bahru, Johor.”-Kongsinya.

Dalam pada itu, DJ Lin turut menceritakan bahawa ibunya sudah puas menanggung kesakitan, malah dia dan ahli keluarga sudah berusaha yang terbaik untuk membantu menyembuhkan penyakit ibunya. Namun, dia harus mengakui Allah lebih menyayangi Allahyarhamah.

“Berehatlah Mak..Puas Mak menanggung kesakitan. Kami semua dah berusaha yang terbaik untuk menyembuhkan sakit Mak namun Allah lebih menyayangimu Mak.

“Mak akan sentiasa ada di hati kami dan kenangan kita bersama takkan pernah sekali pun orang lupakan ya Mak ❤.”-Kata DJ Lin

Di kesempatan itu, DJ Lin juga memaklumkan bahawa jenazah ibunya akan dikebumikan pada sebelum waktu solat Jumaat hari ini.

DJ Lin turut memohon orang ramai untuk sedekahkan Al-Fatihah buat Allahyarhamah agar rohnya dapat ditempatkan dalam kalangan orang beriman.

Salam takziah buat DJ Lin sekeluarga dari kami di Murai MY. Al-Fatihah…


“Eh Tolak Adik Ke Tu”- Penampilan Mira Filzah Lepas Bersalin Bikin Netizen Tergamam!

Pejam celik hampir sebulan lebih pelakon dan juga pengacara jelita, Mira Filzah selamat melahirkan bayi lelaki sulungnya yang diberi nama Wan Khair Amir Wan Emir Astar.

Menjengah ke Instagram selebriti popular ini, Mira memuatnaik gambar dengan kapsyen ringkas mendedahkan dia membawa anak sulungnya itu buat pemeriksaan kesihatan bayi.

“Minggu ke-6 pemeriksaan untuk baby Khair Amir.” Tulisnya

Dalam pada itu, Mira juga mendedahkan sebenarnya agak mencabar keluar bersama anak lelakinya itu buat kali kedua menerusi hantaran di Insta Strories-nya.

“Mencabar juga keluar harini. Pertama kali keluar dengan baby. Eh kedua. Pertama kali hari tu masa 10 hari pemeriksaan. Terkial-kial lagi. Fuh. Tak apa tak apa. Perlahan-lahan. *tepuk bahu*” Coretnya

Melihat gambar yang dikongsikan pelakon jelita ini, ramai rakan selebriti dan juga warganet membanjiri ruangan komen dengan pujian.

“Macam bukan mak orang hehe” – Yaana Lee

“Eh tolak adik ke tu, tak macam mak orang pun”

“Seronoknya jadi dia, badan tak berisi pun”

“Ala cantiknya macam anak dara” komen warganet

Sekadar info, Mira Filzah mendirikan rumahtangga bersama suami, Wan Emir Astar Wan Mohamad Khairil pada 3 September 2020 dan dikurniakan seorang cahaya mata lelaki yang diberi nama Wan Khair Amir.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nak Jadi Orang Baik, Kena Dekati Orang Soleh” – Asyraf Khalid Syukur Dapat Menimba Ilmu Dengan Tokoh Agama

Usahawan dan anak tiri penyanyi Datuk Seri Siti Nurhaliza, Asyraf Khalid meluahkan rasa syukur apabila berpeluang menimba ilmu daripada tokoh agama Habib Ali Zaenal Abidin Al-Hamid semalam. di Yayasan Ar-Ri’ayah, Ampang semalam.

“Syukur dapat banyak sangat Ilmu agama daripada Habib Ali Zaenal Abidin Al-Hamid hari ni,” katanya.

Ketika pertemuan di Yayasan Ar-Ri’ayah yang berlangsung selama sejam itu, Asyraf, 30, atau nama sebenarnya Muhammad Asyraf Khalid berkata, dia turut berhasrat menjadi anak murid Habib Ali bagi membimbingnya ke arah agama yang lebih baik.

“Kalau dulu, saya ada seorang guru iaitu Abuya Habib Naufal dari Sukabumi, beliau yang banyak mengajar saya dalam bab agama dan adab, tapi Allah lebih sayangkan Abuya dan Allah ambil Abuya dulu.

“Jadi selepas beberapa tahun saya tiada guru khusus bab agama, saya tergerak hati untuk hubungi Habib Ali and saya punya permintaan pada Habib Ali adalah untuk menjadi anak murid beliau. Dalam masa sama mahu beliau menjadi guru untuk membimbing saya ke arah agama,” katanya lagi.

A post shared by Asyraf Khalid™ (@asyrafkhalid)

Bagi Asyraf yang juga pengasas produk minuman jamu Mutyara bersama isterinya pelakon Tya Ariffin, seorang guru amat diperlukan untuk membimbing hal agama demi mencari ilmu dan menjadi orang yang lebih baik.

“Terima kasih juga kepada ayah kerana membuka jalan untuk saya bertemu Habib Ali dan Alhamdullillah, semuanya di permudahkan.

“Saya fikir, kalau kita nak jadi orang yang baik, kita kena mendekati orang-orang yang soleh. Kadang-kadang iman kita ni ada naik turun, tapi untuk kita tetapkan iman kita, kita kena ada seorang guru untuk sentiasa mengingatkan kita,” katanya.


“Anda Semua Memang Luar Biasa!”- Aznil Nawawi Titip Rasa Syukur Orang Ramai Beri Sumbangan Buat Zamani

Baru-baru ini selebriti dan pengacara tersohor, Datuk Aznil Haji Nawawi telah membuka akaun peribadinya untuk mengumpul dana orang ramai bagi membiayai kos pembedahan penyanyi Zamani yang menghidap penyakit skoliosis mengakibatkan tulang belakangnya semakin bengkok.

Aznil atau mesra disapa Pak Nil menerusi sebuah hantaran di Instagram memaklumkan bahawa tabung kutipan dana telah ditutup pada jam 12 malam tadi dan sedang berbincang dengan pihak Zamani untuk menyerahkan wang kutipan itu.

“Sebaik tepat 12 malam, Paknil akan tutup kutipan dan umumkan jumlah penuh kutipan. Pak nil sedang berbincang dengan pihak Zamani untuk penyerahan wang kutipan.”-Kongsi Pak Nil

Pak Nil turut mendedahkan jumlah penuh kutipan dana orang ramai yang sudah mencecah lebih dari RM100 ribu.

“Tabung bantuan untuk Zamani dah PakNil tutup ya guys. Itu adalah jumlah penuh yang dapat dikutip. Memang di luar jangkaan. Memang ramai sayangkan @zamanislam_official.”-Kata PakNil

Di kesempatan itu, Pak Nil turut mendoakan orang ramai yang telah memberikan sumbangan agar dibalas rezeki yang berganda oleh Allah SWT.

“Semoga Allah balas kebaikan korang dengan rezeki yang berlipat kali ganda. Dan semoga dengan bantuan ini, Zamani dapat disembuhka. Amin.”-Titip Pak Nil

Sebelum ini, Murai MY melaporkan Pak Nil telah memuatnaik video rakaman nyanyian Zamani bersama Wany Hasrita, yang dirakam beberapa bulan lalu. Menurutnya, telah berlaku perubahan terlalu cepat terhadap tubuh badan pelantun Gerimis Mengundang itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] SAMSUNG Galaxy Tab S8 Ultra, Skrin Besar Bukan Kelebihan Utama Tapi…

Selepas kami melakukan UNBOXING baru-baru ini, ternyata  Galaxy Tab S8 Ultra sebenarnya tablet terbesar yang pernah dibuat oleh Samsung. Tapi, adakah dengan kelebihan skrin yang besar sudah cukup untuk ia terlihat istimewa?

Jawapannya adalah tidak. Sebenarnya saiz skrin yang besar pada Galaxy S8 Ultra bukanlah peranan utama. Tetapi terdapat banyak aspek lain pada tablet ini yang menjadikannya ia luar biasa, terutamanya bagi anda yang mahukan produktiviti dan hiburan dilakukan pada satu peranti.

Apakah kelebihan dan kekurangan Galaxy Tab S8 Ultra? Semak review ringkas di bawah.

Kami tidak perlu lagi membahaskan tentang rekaan pada Galaxy Tab S8 Ultra. Kerana sebelum ini kami ada mengeluarkan artikel pandangan kali pertama Galaxy Tab S8 Ultra. Baca artikel di bawah.

[UNBOXING] SAMSUNG Galaxy Tab S8 Ultra, Tablet Dan Komputer Riba Jadi Satu?

Adakah skrin besar bermakna baik? Kerana ini adalah tablet yang dibuat oleh Samsung, tidak ada keraguan tentang kualiti. Menggabungkan panel Super AMOLED dengan resolusi 1848 x 2960 menjadikan imej tajam, walaupun ketumpatan piksel lebih rendah daripada saudaranya Tab S8+. Refresh rate 120Hz menjadikan pengalaman navigasi begitu lancar.

Samsung turut menyediakan beberapa pilihan tetapan skrin yang membuatkan mata selesa apabila menggunakan Tab S8 Ultra pada waktu malam.  Malah tidak kurang menariknya dengan bezel yang nipis. Ia memberikan kesan yang lebih mengasyikkan apabila menikmati kandungan di Netflix, Youtube dan perkhidmatan penstriman lain.

Beralih kepada bunyi, Samsung meletakkan empat pembesar suara dengan sentuhan AKG. Bunyinya bukan sahaja kuat, tetapi juga jelas jadi anda tidak perlu menetapkannya kepada volum maksimum untuk didengari oleh telinga. Lebih-lebih lagi, apabila ciri Dolby Atmos dihidupkan, ia berasa lebih memuaskan deria pendengaran.

Salah satu kelebihan Galaxy Tab S8 Ultra yang mungkin tidak ada pada tablet lain ialah produktiviti. Samsung mempersembahkan Samsung DeX yang boleh menjadikan tablet ini sebagai komputer riba. Bukan itu sahaja, apabila disambungkan ke monitor luaran, Tab S8 Ultra serta-merta berubah seperti desktop.

Dengan Samsung DeX kami diberikan antara muka seperti Windows. Ini menjadikan multitasking lebih mudah, kerana aplikasi dipaparkan dalam bentuk tetingkap yang boleh dilaraskan saiznya, malah tahap ketelusan juga dilaraskan. Di samping itu, ia boleh membuka dua aplikasi bersebelahan, dan kerana skrin yang besar, setiap tetingkap kelihatan selesa pada mata.

Seperti peranti Samsung yang lain, terdapat Link To Windows. Ciri ini membolehkan saya mengakses dan menjalankan aplikasi pada Galaxy Tab S8 Ultra pada desktop Windows atau skrin komputer riba, dan juga memindahkan fail.

Jika anda memerlukan komputer riba yang memerlukan monitor luaran, Galaxy S8 Ultra ini boleh digunakan. Hanya sambungkan komputer riba ke tablet, kemudian pada panel pemberitahuan pilih pilihan Skrin Kedua.

Untuk meningkatkan produktiviti pada tablet ini, Samsung telah melengkapkannya dengan keyboard case. Berbeza dengan sebelumnya, keyboard case dilengkapi dengan trackpad.

Kekuncinya selesa digunakan untuk menaip. Kami juga boleh membuat tetapan tablet terus dari butang atas papan kekunci. Ia lebih mudah dengan shortcut keyboard yang mirip seperti komputer riba.

Samsung menyediakan S Pen dalam pakej jualan Galaxy Tab S8 Ultra. Stilus ini boleh dicas dengan mudah dengan melekatkannya pada bahagian belakang. Boleh juga dilekatkan pada bahagian atas badan supaya lebih mudah dicapai ketika digunakan.

S Pen mempunyai saiz pensel supaya ia selesa untuk dipegang dan digunakan. Samsung mengatakan lantensinya dinaikkan kepada 2.8ms. Tidak hairanlah apabila ia begitu licin pada skrin.

Tahap tekanan juga sangat baik, kepada mereka yang suka melukis pasti suka. Kita boleh menekan lebih kuat untuk garis tebal, atau menekan lebih lembut untuk garis nipis.

Walaupun kamera bukanlah sesuatu yang kita utamakan dalam pembelian sesebuah tablet namun Samsung menyematkan empat kamera, masing-masing dua di hadapan dan belakang.

Kamera di bahagian belakang terdiri daripada kamera lebar 13 MP dan kamera ultra lebar 6 MP. Di bahagian hadapan, terdapat kamera ultra lebar 12 MP dan lebar 12 MP. Beberapa ciri kamera yang disediakan oleh Samsung termasuk Auto Framing, Single Take, Pro Mode dan Night Mode.

Keupayaan kamera Galaxy Tab S8 Ultra tidak mengecewakan

Galaxy Tab S8 Ultra dilengkapi dengan Snapdragon 8 Gen 1. Ia adalah cipset terpantas untuk peranti Android. Samsung juga membenamkan 12 GB RAM di dalamnya. Dengan berbekalkan kecanggihan ini, segala tugas berat boleh dihabiskan, baik aplikasi penyuntingan video mahupun bermain game.

Dengan kapasiti 11,200 mAh, ini adalah bateri terbesar yang telah dibenamkan Samsung dalam peranti mudah alihnya. Apabila digunakan untuk bekerja, bateri Galaxy Tab S8 Ultra boleh menyokong hampir 10 jam. Samsung menyediakan sokongan untuk pengecasan pantas 45W dan sangat pantai untuk mengecas penuh.

Samsung Galaxy Tab S8 Ultra benar-benar tablet yanh besar. Bukan sahaja saiznya, ia juga  mempunyai prestasi yang pantas.

Skrin yang luas dan menawan digabungkan dengan pembesar suara yang berkuasa adalah modal yang sempurna untuk menikmati kandungan yang menyenangkan mata dan telinga. Bermain permainan juga tidak kurang menariknya, tetapi anda perlu menggunakan pengawal untuk selesa ketika bertanding. Saya sangat suka dengan ciri DeX , serta S Pen yang membantu melancarkan kerja. Dan terdapat banyak ciri lain yang menjadikan tablet ini hampir sempurna.

Untuk harga, berikut ialah harga rasmi untuk siri Galaxy Tab S8 di Malaysia:

Untuk maklumat lanjut tentang promosi terkini, layari laman web Samsung Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disoal Peminat Adakah Sudah Berbaik Dengan Sharnaaz Ahmad, Ini Respon Shila Amzah!

Penyanyi, Shila Amzah tampil menjawab soalan peminat mengenai hubungannya dengan pelakon, Sharnaaz Ahmad sewaktu berkongsi pautan Ask Me A Question di Instagram miliknya.

Dalam persoalan itu, ada yang bertanyakan adakah dirinya dengan Sharnaaz sudah berbaik.

“Secara jujur hanya nak tahu, dengan sharnaaz korang masih berbaik?”-Soal peminat tersebut.

Shila atau nama sebenarnya Norshahila Amir Amzah kemudian memberitahu bahawa dia masih belum berbaik dengan Sharnaaz setelah apa yang sudah berlaku sebelum ini.

“After apa yang dah berlaku lately, sejujurnya tidak..”-Jelas Shila

Walaubagaimanapun, Shila turut menjelaskan bahawa dia tidak mempunyai masalah dan masih boleh bersikap profesional jika dia dan Sharnaaz terlibat dalam projek atau program yang sama.

“Tapi kalau ada program sama ke apa i don’t have any problem and can keep things professional.”- katanya.

Terdahulu, Murai MY melaporkan Shila memaklumkan telah sah bercerai dengan suaminya. Dedah Shila, pada Disember tahun lalu, ketika itu dia sudah dua bulan tidak tinggal sebumbung dengan Haris.


“That’s Incredible”- Ramai Kagum Dengan Hasil Lukisan Tiz Zaqyah, Termasuk Tiara Jacquelina

Bintang drama popular Nur Kasih dan Sara Sajeeda, Tiz Zaqyah memuatnaik video TikTok nya di Instagram mencuri perhatian ramai dengan kemahiran melukis yang ditunjukan.

Murai MY menjengah ke Instagram pelakon berbakat dan penuh berseni ini, di mana Tiz berkongsi video dirinya melukis wajah penyanyi antarabangsa Billie Eilish sebagai meraikan kedatangan bintang terkenal itu ke Malaysia tidak lama lagi.

Selain memuatnaik video tersebut, Tiz juga menulis kapsyen ringkas dengan mendedahkan bahawa dia menggunakan warna gouache bagi mewarnakan wajah bintang terkenal itu.

“Di sini kepada @billieeilish datang ke Malaysia. Gunakan warna gouache” Tulisnya ringkas

Lukisan itu juga membuatkan Puan Sri Tiara Jacquelina berasa kagum dengan bakat dan kemahiran melukis Tiz Zaqyah, dan memberi komen diruang komen muatnaik pelakon jelita ini.

Mendapat komen dari selebriti berprofil tinggi itu, Tiz memberi komen balas dengan mengatakan dia berharap dapat melukis wajah Tiara suatu hari nanti.

“@tiarajacquelina love to do you one day” balas Tiz

Bukan saja Tiara mengagumi lukisan tersebut, malah ramai warganet yang melihat video lukisan milik pelakon berbakat ini berasa tergamam dengan kebolehan Tiz melukis.

“Artis sebenar, bukan saja di pentas. Minat sangat dengan lakonan Tiz”

“Berbakat besar. Wow. Berlakon, menyanyi dan melukis.. Contoh yang terbaik untuk kaum wanita.. Inspirasi” komen mereka

Sekadar info, Billie Eilish bakal melakukan jelajah dunia Happier Than Ever, The World Tour 2022 di mana bintang muda ini bakal membuat persembahan di Malaysia pada 18 Ogos akan datang di Stadium Negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Sangka! Rupanya Fazley Yaakob Bersekolah di Pelbagai Negara Termasuk Los Angeles

Penyanyi dan chef selebriti, Datuk Fazley Yaakob membuat perkongsian mengimbas kembali zaman persekolahannya dahulu.

Menerusi foto yang dimuatnaik di Instagram, Fazley dilihat memuatnaik fotonya ketika berusia 13 tahun dan sempat berseloroh terhadap wajahnya yang ‘nerd’ ketika di bangku sekolah.

“BUDAK #STJOHNS?? Tengoklah muka saya umur 13 tahun. #nerd habis hahaha. “-Seloroh Fazley

Dalam pada itu, Fazley turut berkongsi mengenai dirinya yang pernah bersekolah di banyak sekolah termasuklah Indonesia dan Los Angeles.

“Saya lahir di Negeri Sembilan, bersekolah di Jakarta International School di Jakarta dan kemudian ke Vermont Avenue School di Los Angeles, kemudian balik Malaysia ke SRK Jalan Peel kemudian ke Maktab Yayasan Pelajaran Mara Bangi dan akhirnya ke St. John Institution Bukit Nenas.

Ada tak kenalan yang mungkin pernah jadi schoolmate saya? Tag mereka please?”-Kata Fazley

Meninjau ruangan komen, ia dibanjiri dengan pelbagai reaksi netizen sehingga bertukar menjadi reunion sekolah.

“Me too, your school and also classmate.”

“Hi Dato, ni kawan dato kan masa kat St John dulu, main bola sama-sama.”

“Hi classmate 1 Neptune!! Kenal u 1 sem je. Lepas tu u pindah. Loss contact terus. Sekarang jadi follower u aje la.”

Sekadar info, nama Fazley sebelum ini menjadi tumpuan ramai selepas terdapat netizen yang mempersoalkan wajahnya yang menjadi muka depan beberapa jenama terkenal di Malaysia seperti Starbucks, Manhattan Fish Market, Tony Roma’s dan lain-lain.


“Berpautlah Padaku Hingga Ke Syurga”- Syamel Titip Ucapan Istimewa Rai Hari Lahir Ernie Zakri

Penyanyi berbakat besar, Syamel, memberi ucapan istimewa untuk Ernie Zakri sempena hari lahir isterinya yang ke-30 tahun semalam di Instagram-nya.

Menjengah ke Instagram Syamel, penyanyi ini menitipkan ucapan istimewanya sambil memuatnaik beberapa gambar Ernie di media sosialnya.

Pada tarikh ini lahirnya seorang insan yang hebat di mata saya dan Khawla.

Semoga sentiasa di bawah lindungan Allah. I love you. Bersesuaian dengan gambar akhir tu, berpautlah padaku hingga ke syurga.” Coretnya

Muatnaik Syamel dibanjiri dengan pelbagai komen dari warganet dan juga dari selebriti terkenal seperti Catriona Ross dan juga bapa saudara kepada Ernie Zakri iaitu Anuar Zain.

“Selamat hari lahir Ernie sayang!!! @erniezakri” komen Catriona

“Selamat hari lahir anakku @erniezakri Sayang kamu selalu” ucap Anuar Zain

“Selamat hari lahir Ernie. Semoga berbahagia selamanya”

“Selamat hari lahir kepada @erniezakri Moga gembira selalu bersama keluarga tersayang”

“Selamat hari lahir isteri bang Mel. Gambar akhir tu baik-baik, ada makna tersirat tu.. Hihi..” komen mereka

Sekadar info, Syamel dan Ernie mendirikan rumahtangga pada 22 Mac 2021 dan dikurniakan seorang anak perempuan diberi nama Nur Khawla Soleha.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Iqbal Zulkifli Boleh Menangis Setiap Kali Di Tanya Pasal Jodoh, Kenapa?

Nama Ahmad Iqbal Zulkifli bukan lagi asing di dalam kalangan netizen kerana selalu terjerut dengan pelbagai isu dan kontroversi. Antara isu yang membuatkan Iqbal dikenali oleh khalayak ramai ialah hubungannya bersama Dato Seri Vida walaupun tiada jodoh bersama.

Baru-baru ini, menerusi Insta Story, Iqbal bertanya kepada peminat-peminatya jika mereka mempunyai sebarang pertanyaan kepadanya. Salah satu daripada peminatnya ingin mengetahui sekiranya Iqbal sudah mempunyai teman wanita atau pasangan hidup dan ingin dia jawab dengan jujur.

Iqbal meluahkan perasaan sebenarnya menjawab soalan tersebut. Menurut Iqbal, mencari pasangan hidup yang sanggup melalui keadaan susah dan senang bukanlah mudah. Dia juga dia mampu untuk membeli sahaja apa yang dia mahu tetapi bukan jodoh. Setiap kali ditanya soal jodoh, Iqbal merasakan ingin menitiskan air mata dan berharap agar orang ramai mendoakan segala urusannya dipermudahkan.

Menjadi ibu bapa dalam membesarkan anak-anak bukanlah satu proses yang mudah, lebih-lebih lagi Iqbal yang menjaga anaknya, Ahmad Ziyad berseorangan. Semoga urusan Iqbal dalam mencari jodoh dipermudahkan inshallah.


‘Jangan Dengar Gosip’- Ifa Raziah Pegang 6 Kunci Untuk Kekal Bahagia

Sebagai manusia biasa pasti ada naik turunnya dalam kehidupan, apatah lagi banyak faktor yang boleh menyebabkan diri diselubungi dengan negativiti yang boleh membuatkan kegembiraan terganggu.

Namun lain pula bagi pelakon, penyanyi dan pengacara terkenal, Ifa Raziah, di mana selebriti ini menjaga kebahagiaan diri dengan berpegang kepada enam perkara yang dikongsikannya menerusi coretan di Instagram nya.

2.Hiraukan apa yang orang kata tentang anda

Bagi yang ingin kecapi kebahagian diri, boleh cuba tips yang Ira Raziah kongsikan ini!


“Sumpah Sebijik!” – Ramai Artis & Peminat Puji Mimi Ernida Sama Macam Alia Bhatt!

Pelakon Mimi Ernida mencuri tumpuan ramai apabila tular dengan imej menyerupai aktres popular Bollywood, Alia Bhatt.

Menerusi tinjauan Murai MY di media sosial, Mimi berkongsi beberapa foto dan video dirinya yang menurut orang ramai, saling tak tumpah kelihatan seperti Alia Bhatt dalam filem Gangubai Kathiawadi.

“Betul ke sama? Sebab ramai yang cakap sama muka macam Alia Bhatt,” tulis Mimi di Instagram.

Menjengah ruangan komen entri berkenaan, rata-rata pengikut Mimi termasuk beberapa rakan artis berpendapat bahawa dia benar-benar kelihatan sama seperti Alia Bhatt.

A post shared by M I M I E R N I D A (@mimi_ernida)

Sementara itu, perkongsian video Mimi yang memakai persalinan putih dan bersolek seperti Alia Bhatt dalam filem berkenaan mendapat sambutan hangat warganet dengan jumlah tontonan melebihi 176,000 setakat artikel ini ditulis.

Reply to @caramelmaciahato adaaa pakai speck 😎 , boleh tengok dkt IG 💖 #fypシ #mimiernida #gangubaikathiawadi #aliabhatt

Betol ke sama? Sebab ramai yang cakap sama muka mcm Alia Bhatt 🤔 #ganggubai #ganggubaikatiawadi #mimiernida #aliabhatt

Sekadar rekod, Mimi Ernida atau nama sebenarnya Nor Shamimi Ernida Mansor mulai aktif dalam dunia hiburan sekitar tahun 2010. Antara filem lakonannya sebelum ini adalah Polis Evo, Bencinta, Bulan dan Pria Terhebat diikuti pelbagai drama yang ditayangkan di stesen televisyen tempatan.

Gangunai Kathiawadi yang boleh disaksikan menerusi Netflix itu dilancarkan pada Februari lalu. Selain Alia, filem itu turut menampilkan Ajay Devgn, Varun Kapoor, Shantanu Maheshwari dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fuh! Jom Dengar ‘Cover’ Lagu Ciptaan Dato’ M. Nasir, Tiara Oleh Raffa Affar

“Tiara” lagu ciptaan sepenuhnya oleh Dato’ M.Nasir, yang pernah dipopularkan oleh kumpulan Kris, menjadi single terkini Raffa Affar, setelah lagu hitnya “Cinta Sampai Mati” .

Raffa Affar, pemuda dari Jawa Barat Indonesia, adalah satu nama popular dalam media sosial dengan hampir 4 juta pengikut di aplikasi Tik Tok, merakam ulang (cover) lagu “Tiara” yang pernah menjadi siulan pada tahun 90an.

Lagu “Tiara” yang dahulunya adalah lagu ‘slow rock, telah dibawakan oleh Raffa dengan cara dan gayanya sendiri.

Apabila ditanya kenapa memilih “Tiara” daripada beribu lagu malar segar daripada negara jiran Malaysia, Raffa menjawab bahawa lagu ini dekat dalam hatinya dan merasa bahagia apabila dapat menyanyikan lagu ini.

Selain lagu ‘singlen’ya “Cinta Sampai Mati” viral di TikTok, Raffa terkenal juga dengan suaranya yang unik dan wajah mudanya yang kacak.

Aidilhayat Omar, Pengarah Urusan Hayat Kreatif Studio berkata, sudah menjadi satu trend lagu-lagu Malaysia dirakam ulang oleh penyanyi-penyanyi Indonesia.

Rupanya tanpa disedari, pengaruh lagu-lagu malar segar daripada pencipta-pencipta negara ini, telah pergi jauh sehingga ke negeri-negeri seberang.

Aidilhayat berterima kasih kepada Dato M.Nasir dan Luncai Emas Sdn Bhd akan kebenaran yang diberikan untuk rakam ulang “Tiara”. Kata Aidilhayat lagi, proses perlesenan hakcipta telah dipermudahkan oleh pihak Luncai Emas Sdn Bhd.

Kini, lagu “Tiara” oleh Raffa Affar boleh didapati di semua pelantar streaming dan video muziknya telah pun di muat naik di saluran Youtube Hayat Kreatif Studio untuk tontonan ramai.


Mendapat Perhatian Yuna! Muzik Video Luqman Podolski Terima Pujian Penyanyi Antarabangsa Tersebut

Pasti semua mengenali dengan Luqman Podolski yang sering kali kita lihat di media sosial dengan lawak dan lagu-lagunya yang pasti melekat di dalam kepala.

Antara lagu yang menjadi siulan di media sosial adalah lagu “Kalau Kau Rindu” yang dinyanyikan oleh Lugman sendiri.

Jika dilihat di YouTube, muzik video Kalau Kau Rindu ini telah berjaya mencecah sebanyak 7 juta lebih tontonan semenjak ianya di ‘release’ pada 15 Oktober 2020.

Muzik video yang memaparkan eleman yang lucu dan ‘catchy’ ini sudah pasti senang untuk diingat oleh sesiapa yang mendengarnya walaupun buat pertama kali.

Bukan setakat netizen, malah muzik video ini juga telah menarik perhatian daripada penyanyi antarabangsa, Yuna

Melihat di Instagram milik Yuna, dia merakamkan semula muzik video Luqman itu di Instagram Story dan membuat “caption” bahawa dia menyukai lagu dan muzik video tersebut.

Di Instagram Luqman, dia menyiarkan semula paparan Instagram Story Yuna dan kelihatan dia seolah-olah terkejut dengan reaksi yang telah diberikan oleh Yuna tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Terima Kasih Allah” – Kongsi Video Isteri Bertudung, Instagram Fizz Fairuz Dihujani Pujian Dan Doa Netizen

Satu perkongsian Dato’ Mohd. Fairuz Zainal Abidin atau lebih dikenali sebagai Fizz Fairuz di Instagram miliknya menjadi perhatian netizen baru-baru ini.

Terbaru, di Instagram milik Fizz Fairuz, dia berkongsikan kepada umum mengenai percutianya di negeri Johor.

Melihat di ‘posting’nya, Fizz Fairuz, isteri, Almy Nadia dan anak-anaknya telah pergi ke Legoland Malaysia untuk meneruskan percutian mereka.

‘Posting’ terbaru Fizz Fairuz menunjukkan video isterinya sedang seronok melayan anak-anak semasa berada di Legoland.

Apa yang menarik dalam video tersebut, kelihatan Almy Nadia bertudung lengkap sepanjang mereka disana dan ‘caption’ dari Fizz Fairuz, dia meluahkan rasa syukur dan berterima kasih kepada Allah.

Meninjau diruangan komen, rata-rata netizen seronok dan bersyukur dengan perubahan yang telah dilakukan oleh Almy tersebut.

Malah, netizen juga turut mendoakan semoga Almy terus kekal bertudung dan mendoakan kebahgian dan kesejahteraan keluarga ini


“Batang Penyapu Ke B*b*!” – Ini Respond Sakinah Bila Dapat Komen Yang Mengarut Di Media Sosial

Baru-baru ini Sharifah Sakinah ada memuat naik satu video mengenai lakonannya di dalam satu drama bersiri yang mula bersiaran pada 24 June lepas.

Dalam video yang dimuat naik oleh Sakinah, dia menunjukkan potongan klip lakonannya di dalam salah satu episod drama Hantu Raya Pergi Perang.

Menurutnya, drama tersebut merupakan drama yang pertama kali dia mencarut di dalam televisyen dan drama itu lepas untuk ditayangkan.

Diruangan komen, rata-rata netizen tidak sabar dan teruja untuk melihat kemunculan kembali Sakinah di dalam layar lakonan. Ramai yang memuji penampilannya di dalam drama tersebut.

Ada juga yang menyatakan lakonan sakinah merupakan terapi bagi mereka untuk menghilangkan stress setelah pulang kerumah selesai bekerja.

Tidak terlepas seperti golongan selebriti lain, setiap ‘posting’ yang dilakukan Sakinah pasti akan ada komen-komen yang mengarut dimana akaun tersebut tidak mempunyai perihal peribadi pemilik akaun.

Satu komen yang tidak enak telah diberikan kepada ‘posting’ Sakinah dan dia membalasnya sehinggakan mendapat pujian dari netizen.

Komen tersebut telah di’pinned’ oleh Sakinah seolah-olah memberi pengajaran kepada pemilik akaun yang lain yang suka memberikan komen mengarut supaya tidak sesuka hati meletakkan komen yang tidak sepatutnya.


“Ingatkan Amitabh Bachchan” – Penampilan Dato’ Sri Najib Di Media Sosial Undang Kejutan Netizen

Semalam, beberapa ‘posting’ gambar Dato’ Sri Najib di platform media sosial mendapat kejutan daripada ramai netizen.

Terbaru, terdapat beberapa ‘posting’ Dato’ Sri di media sosial yang mendapat perhatian dari netizen. Dalam ‘posting’ tersebut, dilihat seolah-olah Dato’ Sri sedang menjalankan beberapa pengambaran di sekitar kawasan kampung.

Malah gambar-gambar tersebut seolah-olah menunjukkan suasan dizaman dahulu kala.

Dalam banyak-banyak gambar yang dimuat naik, antara yang menjadi perhatian di mata netizen adalah rambut palsu yang telah digunakan oleh Dato’ Sri.

Kelihatan di dalam gambar tersebut rambut yang dimiliki oleh Dato’ Sri kelihatan penuh menutupi bahagian kepala beliau dan menampilan tersebut kelihatan berbeza dari sebelumnya.

Di ruangan komen, kelihatan setiap gambar yang telah dimuat naik dihujani dengan pelbagai komen-komen positif daripada netizen, sehinggakan ada yang menyangka bahawa gambar tersebut adalah Amitabh Bachchan.

Bukan itu sahaja, netizen juga seakan-akan tidak sabar untuk melihat hasil yang bakal dihasilkan daripada pengambaran tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Terima Kasih Sebab Belanja” – Netizen Persoalkan Pemakaian Mimi Lana Ke Gym

Gambar dan video senaman yang telah dimuat naik oleh Mimi Lana baru-baru ini telah mendapat pelbagai reaksi daripada netizen.

Melihat di Instagram milik Mimi Lana, dia ada memuat naik satu gambar beserta dengan video sedang melakukan senaman di gym.

Dalam ‘posting’ tersebut, kelihatan Mimi Lana memakai pakaian yang bewarna cokelat beserta topi dan sedang melakukan senaman ‘Leg Press’.

‘Posting’ tersebut disertakan dengan ‘caption’ yang menyarankan supaya netizen untuk sentiasa mewujudkan rutin yang sihat yang mana akan membawa kepada kesihatan fizikal dan juga mental.

Mewujudkan rutin harian yang sihat dapat memastikan anda sentiasa berasas dan ia boleh memberi kesan besar kepada kesihatan fizikal dan mental anda.

Walaupun memilih untuk menutup ruangan komen pada ‘posting’ tersebut, namun gambar tersebut telah dimuat naik semula di media sosial oleh pihak lain.

Melihat kepada komen, ramai yang mempersoalkan pemakaian Mimi Lana dan berterima kasih kerana ‘belanja’ netizen.

Malah ada juga yang menyarankan supaya pihak yang berwajib untuk lebih membawa kedepan mengenai isu pemakaian wanita demi menjaga maruah golongan tersebut.


Malam Pertama Konsert Aina Abdul Sangat Happening! Ini Antara Perkara Yang Anda Patut Tahu…

Konsert A Night With Aina Abdul 2.0 (ANWAA 2.0) berlangsung dengan meriah di Istana Budaya malam tadi.

Bersaksikan ruang panggung ‘full house’ dengan hadiran barisan selebriti popular dan peminat, Aina semestinya berjaya memberikan persembahan memukau dengan kualiti persis penyanyi antarabangsa.

Antara yang mencuri perhatian malam tadi adalah persalinan pertama Aina iaitu dress yang diperbuat daripada rambut rekaan Melinda Looi.

Menurut Aina, persalinan hitam penuh keunikan itu dihasilkan selepas berbincang dengan penata gayanya, Abu Shaef Hamza.

“Semua persalinan yang saya pakai ada cerita yang tersendiri. Outfit pertama itu boleh dikatakan sebagai ‘alter-ego of Aina Abdul.

“Ia diperbuat daripada lebih 150 unit rambut yang diimport, semua rambut itu adalah rambut sebenar (human hair).

“Sebenarnya agak berat untuk dipakai, tapi selesa dan kukuh. Idea untuk menggunakan material rambut datang daripada hasil perbincangan saya bersama Abu. Ketika itu konsert ini belum lagi terjadi mahupun dibincangkan,” katanya.

Aina berkata demikian pada Sidang Media Konsert A Night With Aina Abdul 2.0 selepas selesai membuat persembahan.

Dalam pada itu, Aina juga menjawab pertanyaan Murai MY mengenai tekanan yang dihadapi sebelum menjelangnya konsert berkenaan.

Menurut penyanyi yang mula meraih populariti dengan lagu Sumpah itu, fikirannya terganggu dengan hal-hal yang tidak melibatkan konsert seperti percakapan segelintir pihak mengenai dirinya. Bagaimanapun, Aina terus kuat dan mengambil langkah untuk tidak langsung memikirkan perkara negatif sepanjang minggu ini.

“Tekanan itu ada apabila perkara-perkara berlaku ketika hendak menjelang ke konsert ini. Orang cakap pasal itu ini, benda-benda yang saya rasa tak ada kaitan dan tak penting melibatkan konsert.

“Salah saya juga kerana saya baca komen-komen berkenaan di media sosial, ia memberikan kesan kepada saya dan sekaligus kepada pasukan saya juga kerana saya beri energi itu kepada mereka.Bila saya keluar nak pergi gymnasium untuk bersenam pun, ada orang kenal saya dan tanya soalan yang membuatkan saya terdiam. Perkara sebegitulah membuatkan mental saya penat.

“Tapi minggu ini, saya betul-betul blok fikiran saya untuk hanya memikirkan perkara penting sahaja, pengurus saya juga sentiasa ingatkan saya untuk kurangkan masa dengan media sosial, selepas buat perkongsian, terus tinggalkan. Dia (pengurus) tak mahu saya terganggu oleh anasir-anasir luar.

“Apabila buat begitu, saya rasa lega. Semua rasa hampa, sedih dan marah itu saya sudah luahkan dekat 26 lagu yang saya nyanyikan malam ini, Alhamdulillah saya dapat lalui malam ini dengan baik,” jelasnya.

Selain persalinan extravaganza yang turut menampilkan dress mewah rekaan Rizman Ruzaini, pemilihan lagu juga disusun dengan sempurna hingga membuatkan ramai penonton bediri dan menari menikmati persembahan Aina.

Bukan sekadar itu, penataan cahaya dan rekaan pentas berlatarbelakangkan huruf ‘A’ juga berjaya menyuntik kelas yang tersendiri.

Aina juga tidak mengambil masa lama untuk menukar pakaian, setiap persalinan yang disarungnya hanya memakan masa pendek tidak melebihi dua minit.

Semoga malam kedua ANWAA 2.0 malam ini berjalan dengan lancar. All the best Aina Abdul!

A post shared by AINA ABDUL (@ainaabdul)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Puteri Sarah Jawab Dakwaan Netizen Kononnya Tiada Bukti Kukuh Nak Saman Ira Kaza

Pelakon, Puteri Sarah Liyana tampil menjawab soalan peminat mengenai tindakan undang-undang yang diambil terhadap  Ira Kaza yang menjadi punca rumah tangganya bersama pengarah dan pelakon terkenal, Syamsul Yusof yang sedang dilanda badai sewaktu berkongsi pautan Ask Me A Question di Instagram.

Dalam soalan itu, ada yang bertanyakan adakah Puteri Sarah menangguhkan proses saman terhadap Ira Kaza disebabkan tidak mempunyai bukti yang cukup.

“Bila nak saman pihak belah sana, dengar cerita u tangguh-tangguhkan sebab u takde bukti betul ke sis.”-Soal peminat

Puteri Sarah atau nama sebenarnya Puteri Sarah Liyana Megat Kamaruddin kemudian menitipkan pesanan agar tidak mendengar berita yang tidak sahih dan mengakui proses mengambil peguam sememangnya memerlukan masa.

“Jangan dengar cerita yang tak sahih. Yang cerita tu lawyer atau  makcik bawang?

Bila kita pakai lawyer memang ambil masa bukan harini call lawyer esok masuk court.”-Jelas Puteri Sarah

Tambahnya lagi, dia turut menjelaskan bahawa jika dia tidak mempunyai bukti, untuk apa dia sibuk mahu menyaman wanita yang telah mengganggu rumah tangganya itu.

“If takde bukti buat apa lah i sibuk nak saman.”-kata Puteri Sarah

Sekadar info, nama Puteri Sarah Liyana menjadi perhatian selepas mendedahkan identiti wanita yang telah menjadi ‘penghancur’ sehingga menyebabkan rumah tangganya bersama Syamsul Yusof bergolak.

Selain itu, Puteri Sarah mendedahkan bahawa wanita itu telah menganggu kesihatan mentalnya sejak 2019 dan menyebabkan dia dan suami sudah tidak lagi tinggal sebumbung.


‘Super Gorgeous’- Ning Baizura, Artis & Peminat Teruja Lihat Wajah Terkini Datin Seri Camelia

Jurusolek terkemuka, Khir Khalid berkongsi foto Datin Seri Camelia di media sosialnya baru ini mengundang perhatian ramai selebriti tanah air dan juga warganet di Instagram-nya.

Datin Seri Dayang Nur Camelia Abang Khalid, merupakan selebriti dan ikon fesyen yang cukup popular pada era lewat 90-an dan mendapat jolokan ikon fesyen ketika masih aktif dalam industri seni.

Walaupun beliau sudah meninggalkan dunia glamor lebih dua dekad, namun masih ramai yang mengingati penyanyi bersuara emas ini. Apatah lagi, muatnaik yang dikongsikan jurusolek profesional ini menggambit memori lama mengenai penyanyi berbakat ini.

“Demi untuk negeri tercintanya Sarawak. Datin Seri Camelia disolek dan didandan #hanyakhirkhalid And a very happy birthday to you Pok. Love you long long times back then till now, forever and ever!!!” Coretnya

Murai MY menjengah keruangan komen muatnaik yang dikongsikan Khir, rata-rata ramai selebriti tempatan dan warganet memuji kejelitaan wajah Camelia.

“Dia nampak anggun sangat.. Sama seperti mana saya mengingati dia” puji Catriona Ross

“Suka betul dia ni sampai sekarang lawa sama je”

“Dia tak nampak tua langsung” komen warganet

Memang tak makan dek usia langsung wajah Datin Seri Camelia ni!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.